CELEX: 52013PC0497
Language: el
Date: 2013-07-10
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη συμμετοχή της Ένωσης σε ευρωπαϊκό πρόγραμμα μετρολογίας για την καινοτομία και την έρευνα που έχουν αναλάβει από κοινού διάφορα κράτη μέλη

|
			
		
		
		52013PC0497
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη συμμετοχή της Ένωσης σε ευρωπαϊκό πρόγραμμα μετρολογίας για την καινοτομία και την έρευνα που έχουν αναλάβει από κοινού διάφορα κράτη μέλη /* COM/2013/0497 final - 2013/0242 (COD) */
			
				
		
		
			
			   	Αιτιολογική
έκθεση
1.           Πλαίσιο της
πρότασης
1.1         Στόχοι της πρότασης
Η παρούσα πρόταση αφορά τη συμμετοχή της
Ευρωπαϊκής Ένωσης στο ευρωπαϊκό πρόγραμμα μετρολογίας για την καινοτομία και
την έρευνα (ΕΠΜΚΕ) που έχουν αναλάβει διάφορα κράτη μέλη.
Σύμφωνα με τη στρατηγική «Ευρώπη 2020», την
εμβληματική πρωτοβουλία «Ένωση καινοτομίας» και τον ευρωπαϊκό χώρο έρευνας και
την πρωτοβουλία «Ορίζοντας 2020», ο γενικός στόχος της παρούσας πρωτοβουλίας
είναι να εξεταστούν οι προκλήσεις που αντιμετωπίζει το ευρωπαϊκό σύστημα
μετρολογικής έρευνας, αλλά και να μεγιστοποιηθούν τα οφέλη από τις βελτιωμένες
δυνατότητες μέτρησης για την Ευρώπη. Οι γενικοί στόχοι του ΕΠΜΚΕ είναι:
·       
να παρέχει ολοκληρωμένες και πρόσφορες λύσεις
μετρολογίας για τη στήριξη της καινοτομίας και της ανταγωνιστικότητας της
βιομηχανίας και των τεχνολογιών μέτρησης για την αντιμετώπιση των κοινωνικών
προκλήσεων σε τομείς όπως η υγεία, το περιβάλλον και η ενέργεια καθώς και
στήριξη για την χάραξη και εφαρμογή πολιτικών·
·       
η δημιουργία ολοκληρωμένου ευρωπαϊκού συστήματος
μετρολογικής έρευνας, με τη δημιουργία κρίσιμης μάζας και την ενεργό δέσμευση
σε περιφερειακό, εθνικό, ευρωπαϊκό και διεθνές επίπεδο.
1.2         Αιτιολόγηση της πρότασης
Η μετρολογία, η επιστήμη της μέτρησης, είναι η
ραχοκοκαλιά της υψηλής τεχνολογίας. Κάθε πτυχή της καθημερινής ζωής μας
επηρεάζεται από τη μετρολογία και οι ολοένα και πιο ακριβείς και αξιόπιστες
μετρήσεις έχουν καθοριστική σημασία για την προαγωγή της καινοτομίας και της
οικονομικής ανάπτυξης στο πλαίσιο της οικονομίας της γνώσης. Ό,τι δεν μπορούμε
να μετρήσουμε δεν το κατανοούμε σωστά και δεν μπορούμε να το ελέγξουμε, να το
κατασκευάσουμε ή να το επεξεργαστούμε με αξιοπιστία. Συνεπώς, η πρόοδος στη
μετρολογία έχει θεμελιώδη αντίκτυπο στην κατανόηση και την ικανότητά μας να
διαμορφώνουμε τον κόσμο που μας περιβάλλει. 
Η αξιόπιστη και ανιχνεύσιμη μέτρηση επιτρέπει
στην ευρύτερη επιστημονική κοινότητα να αναπτύξει καλύτερα μέσα και να
βελτιώσει την επιστήμη. Ανοίγει νέους δρόμους στη βιομηχανία, δημιουργώντας
πεδίο και ευκαιρίες για καινοτομία. Στηρίζει ζωτικά και προωθεί την κατανόηση
και τη συναίνεση για την αντιμετώπιση παγκόσμιων προκλήσεων σε τομείς όπως η
ενέργεια, η υγειονομική περίθαλψη και η κλιματική αλλαγή.
Όλες οι κυβερνήσεις τεχνολογικά προηγμένων
χωρών στηρίζουν μια υποδομή μετρολογίας, λόγω των πλεονεκτημάτων που δημιουργεί
και της ισχυρής της ιδιότητας ως δημόσιου αγαθού που δικαιολογεί τη δημόσια
παρέμβαση. Οι μεγάλες οικονομικές δυνάμεις παγκοσμίως αυξάνουν τις επενδύσεις
τους στη μετρολογική έρευνα και τις συναφείς υποδομές. Δεδομένου του μεγέθους
των επενδύσεων στον τομέα της μετρολογίας και του ρόλου της στην προαγωγή της
επιστημονικής αριστείας και της ανταγωνιστικότητας της βιομηχανίας, η δράση του
κάθε κράτους μέλους χωριστά ή λίγων κρατών από κοινού δεν θα μπορούσε να είναι
ανταγωνιστική σε παγκόσμια κλίμακα.
Το τρέχον ευρωπαϊκό ερευνητικό πρόγραμμα
μετρολογίας(ΕΕΠΜ) είναι μια κοινή πρωτοβουλία[1]
που εφαρμόζεται από 22 εθνικά ινστιτούτα μετρολογίας. Έχει ως νομική βάση το
άρθρο 185 της Συνθήκης για τη Λειτουργία της Ευρωπαϊκής Ένωσης (ΣΛΕΕ) και, μέσω
της εφαρμογής του πολυετούς προγράμματος-πλαισίου, παρέχει τη δυνατότητα
συντονισμού των εθνικών ερευνητικών προγραμμάτων. Η ενδιάμεση αξιολόγηση έχει
αναγνωρίσει την αξία της πρωτοβουλίας. Το κύριο επίτευγμα του ΕΕΠΜ είναι ο
υψηλός βαθμός ενοποίησης με τον κοινό προγραμματισμό του 50% της ειδικής
εθνικής χρηματοδότησης της έρευνας στον τομέα της μετρολογίας στην Ευρώπη.
Μείωσε τον κατακερματισμό των πόρων, απέφυγε τις περιττές επικαλύψεις και
συνέβαλε στην επίτευξη της κρίσιμης μάζας με τη συγκέντρωση πόρων σε βασικούς
τομείς, σε στενή συνεργασία με τους καλύτερους ερευνητές. Έργα του ΕΕΠΜ
εξασφαλίζουν ευρωπαϊκές λύσεις μέτρησης για μείζονες κοινωνικές προκλήσεις και
παρέχουν κοινούς ευρωπαϊκούς πόρους σε πρότυπα και κανονισμούς.
Αν και έχει επιτευχθεί ουσιαστική πρόοδος στο
πλαίσιο του ΕΕΠΜ, έχει καταστεί σαφές ότι το σύστημα πρέπει να αντιμετωπίσει
ποικίλες προκλήσεις για να αυξηθεί ο αντίκτυπος της μετρολογικής έρευνας στην
ανάπτυξη και την αντιμετώπιση κοινωνικοοικονομικών προκλήσεων.
Το ΕΠΜΚΕ, διάδοχο πρόγραμμα, θα συνεισφέρει σε
διάφορες εμβληματικές πρωτοβουλίες στο πλαίσιο της στρατηγικής «Ευρώπη 2020»
που επηρεάζονται από τη μετρολογική έρευνα, όπως η «Ένωση Καινοτομίας», το
«Ψηφιακό θεματολόγιο για την Ευρώπη», «Μια Ευρώπη που χρησιμοποιεί
αποτελεσματικά τους πόρους» και «Μια βιομηχανική πολιτική για την εποχή της
παγκοσμιοποίησης». Αυτό θα επιτευχθεί με την εξεύρεση καινοτόμων λύσεων για τη
διαχείριση των φυσικών πόρων, μέσω της στήριξης της διαδικασίας τυποποίησης που
παρέχει στο παγκόσμιο εμπόριο ευκαιρίες για την ανάπτυξη νέων προϊόντων και
υπηρεσιών και επιτρέπει, μεταξύ άλλων, την αποτελεσματική δοκιμή δορυφόρων
τηλεπικοινωνιών. Το ΕΠΜΚΕ θα συμβάλει σημαντικά στην επίτευξη των στόχων του
προγράμματος «Ορίζοντας 2020» στηρίζοντας θέματα άμεσης συνάφειας με διάφορες
προτεραιότητές του.
2.           Αποτελέσματα
των διαβουλεύσεων με τα ενδιαφερόμενα μέρη και εκτιμήσεις επιπτώσεων
2.1         Διαβούλευση σχετικά με το
μέλλον του ευρωπαϊκού ερευνητικού προγράμματος μετρολογίας
Η Επιτροπή πραγματοποίησε εκτενείς
διαβουλεύσεις σχετικά με ένα μελλοντικό ευρωπαϊκό ερευνητικό πρόγραμμα
μετρολογίας. Υπήρξαν 624 συμμετοχές στη διαδικτυακή δημόσια διαβούλευση που
πραγματοποιήθηκε το 2012. Οι ερωτώμενοι εξέφρασαν τις απόψεις τους σχετικά με
τη σημασία της έρευνας στον τομέα της μετρολογίας, εντόπισαν τα προβλήματα που
αντιμετωπίζει το σύστημα της ευρωπαϊκής μετρολογικής έρευνας και αξιολόγησαν
διάφορες επιλογές πολιτικής. Το 72% των απαντήσεων προήλθε από οργανώσεις και
28% από φυσικά πρόσωπα. Οι κυριότερες συμμετοχές οργανισμών αφορούσαν
ερευνητικούς οργανισμούς (32%) και επιχειρήσεις (16% εκ των οποίων το 69% ΜΜΕ).
Η διαβούλευση ανέδειξε ένα σύνολο προβλημάτων, όπως η ανεπαρκής βιομηχανική
εκμετάλλευση η έλλειψη συνεργασίας των εθνικών ινστιτούτων μετρολογίας (ΕΙΜ) με
την ευρύτερη επιστημονική βάση, οι τεράστιες διαφορές ως προς την ικανότητα
μεταξύ των κρατών μελών της ΕΕ, η ανεπαρκής κινητικότητα των ερευνητών στο
εσωτερικό των ΕΙΜ και η έλλειψη δέσμευσης για ευρωπαϊκή τυποποίηση.
Ομάδα εμπειρογνωμόνων πραγματοποίησε ενδιάμεση
αξιολόγηση του ΕΕΠΜ μετά από τρία έτη εφαρμογής του προγράμματος. Η Επιτροπή
εξέδωσε την έκθεσή της τον Απρίλιο του 2012. Η ενδιάμεση αξιολόγηση αναγνώρισε
την αξία της πρωτοβουλίας και διαπίστωσε σημαντική πρόοδο στον συντονισμό των
ερευνών. Η ομάδα συμμερίστηκε την άποψη ότι «το ΕΕΠΜ είναι ένα κοινό
ευρωπαϊκό ερευνητικό πρόγραμμα με καλή διαχείριση που έχει ήδη επιτύχει σχετικά
υψηλό επίπεδο επιστημονικής, διαχειριστικής και οικονομικής ολοκλήρωσης μετά
από δύο μόλις έτη εφαρμογής» και ότι «το ΕΕΠΜ έχει αναμφισβήτητα
επιτύχει όσον αφορά τη δημιουργία ενός ΕΧΕ(Ευρωπαϊκού Χώρου Έρευνας) στον τομέα
της μετρολογίας».
Η ενδιάμεση αξιολόγηση άσκησε μεγαλύτερη
κριτική στην έλλειψη προόδου για το άνοιγμα του συστήματος στην επιστήμη
αριστείας και σε δομές δημιουργίας ικανοτήτων. Προτείνει την εισαγωγή ειδικών
μέσων για τη στήριξη της καινοτομίας και χρονοδιαγραμμάτων κανονιστικών
ρυθμίσεων /τυποποίησης σε κάθε μελλοντική πρωτοβουλία για την αύξηση των
κοινωνικοοικονομικών επιπτώσεων της μετρολογικής έρευνας.
Η Επιτροπή διεξήγαγε επίσης διαβουλεύσεις μέσω
συνεδριάσεων της διευθύνουσας ομάδας εκτίμησης επιπτώσεων το 2012, γεγονός που
συνέβαλε στην κατάρτιση του σχεδίου και του χρονοδιαγράμματος για την
προετοιμασία της έκθεσης εκτίμησης επιπτώσεων, και ιδίως στην περιγραφή του
προβλήματος και τη συνάφεια του ΕΠΜΚΕ με άλλες Γενικές Διευθύνσεις της
Ευρωπαϊκής Επιτροπής.
2.2         Οι επιλογές πολιτικής
Η τελική
διατύπωση της έκθεσης εκτίμησης επιπτώσεων περιλαμβάνει τις ακόλουθες επιλογές:
Σύμφωνα με την επιλογή 1 («καμία ειδική δράση
της ΕΕ») η συμμετοχή της ΕΕ στο ΕΕΠΜ θα διακοπτόταν μετά τη λήξη της τρέχουσας
φάσης χρηματοδότησης το 2013. Δεν θα υπήρχε καμία ειδική αναφορά σε ερευνητικές
πολιτικές, προγράμματα ή χρηματοδότηση της ΕΕ για τη στήριξη των στόχων του
ΕΕΠΜ. Η πρόσβαση στη χρηματοδότηση από την ΕΕ θα περιοριζόταν στον ανταγωνισμό
για την ειδική χρηματοδότηση έργων από το πρόγραμμα «Ορίζοντας 2020» για θέματα
που περιλαμβάνουν πτυχές της μετρολογίας.
Η επιλογή 2 («συνήθης πρακτική — ΕΕΠΜ2») θα
συνέχιζε με την ίδια ακριβώς πρωτοβουλία που θα εστιαζόταν εξ ολοκλήρου στον
συντονισμό και την ολοκλήρωση της βασικής έρευνας και στην έρευνα με γνώμονα
τις προκλήσεις. Θα μπορούσαν μάλιστα να περιληφθούν ορισμένα θέματα σχετικά με
τη βιομηχανία.
Η επιλογή 3 («βελτιωμένη πρωτοβουλία του
άρθρου 185 — ΕΠΜΚΕ») θα βασιζόταν στην επιτυχία του ΕΕΠΜ, εφαρμόζοντας μια πιο
φιλόδοξη και περιεκτική πρωτοβουλία βάσει του άρθρου 185, εναρμονισμένη με τους
στόχους της στρατηγικής «Ευρώπη 2020». Το πεδίο εφαρμογής του προγράμματος θα
διευρυνόταν με την προσθήκη ειδικών στοιχείων για τη βιομηχανική έρευνα και
αξιοποίηση, για τη στήριξη της τυποποίησης και τη δημιουργία ικανοτήτων. Λόγω
της αλλαγής του πεδίου εφαρμογής, το πρόγραμμα θα μετονομαζόταν από «ευρωπαϊκό ερευνητικό
πρόγραμμα μετρολογίας» σε «ευρωπαϊκό πρόγραμμα μετρολογίας για την έρευνα και
την καινοτομία». Η επιλογή αυτή θα συνεπαγόταν επίσης την άμεση συμμετοχή των
ενδιαφερόμενων φορέων καθώς και της ευρύτερης ερευνητικής κοινότητας. Το
επίπεδο της χρηματοδότησης της ΕΕ από το πρόγραμμα «Ορίζοντας 2020» θα
αυξανόταν σε σχέση με το 7ο ΠΠ, λόγω των πόρων που απαιτούνται για να υπάρξει
αντιστάθμιση για την επέκταση του πεδίου εφαρμογής και την παράταση της
διάρκειας του προγράμματος. Ο αριθμός των συμμετεχόντων κρατών θα αυξανόταν από
22 σε [28].
2.3         Αποτελέσματα της εκτίμησης
επιπτώσεων
Η έκθεση εκτίμησης επιπτώσεων κατέληξε στο
συμπέρασμα ότι η επιλογή 3 είναι η σαφώς η προτιμώμενη επιλογή, λαμβανομένης
υπόψη της αποτελεσματικότητά της στην επίτευξη των στόχων, της αποδοτικότητας
και της εναρμόνισης ως προς όλα τα κριτήρια. Αυτό ενισχύεται πλήρως από τα
αποτελέσματα της δημόσιας διαβούλευσης (το 93% των απαντήσεων αξιολογεί αυτήν την επιλογή ως «πολύ κατάλληλη» ή
«ενδεδειγμένη»). Η επιλογή θα βασίζεται στα προηγούμενα επιτεύγματα του ΕΕΠΜ με
τη συνέχιση των τρεχουσών δραστηριοτήτων και την ταυτόχρονη ενσωμάτωση
πρόσθετων δραστηριοτήτων εξ αρχής, για να αντιμετωπιστούν τα προβλήματα που δεν
θα μπορούσαν να αντιμετωπιστούν με τη δομή της παρούσας πρωτοβουλίας. Τον
Φεβρουάριο του 2013 η επιτροπή εκτίμησης επιπτώσεων επανεξέτασε και ενέκρινε
την έκθεση. Με τη γνώμη που διατύπωσε ζήτησε βελτιώσεις της έκθεσης εκτίμησης
επιπτώσεων οι οποίες έχουν ήδη ληφθεί υπόψη. Ειδικότερα, η έκθεση εξηγεί
καλύτερα τα ειδικά προβλήματα, τους υποκείμενους παράγοντες και τη σχέση
ανάμεσα στους γενικούς και τους ειδικούς στόχους. Βελτιώθηκε η περιγραφή του
νέου προγράμματος σε σύγκριση με την υφιστάμενη πρωτοβουλία, προκειμένου να
διευκρινιστεί καλύτερα ο τρόπος με τον οποίο το νέο πρόγραμμα θα αντιμετωπίσει
τις εντοπισθείσες αδυναμίες.
3.           Νομικά στοιχεία
της πρότασης
3.1         Νομική βάση
Η πρόταση για το ΕΠΜΚΕ βασίζεται στο άρθρο 185
της Συνθήκης για τη Λειτουργία της Ευρωπαϊκής Ένωσης όσον αφορά τη συμμετοχή
της Ευρωπαϊκής Ένωσης σε προγράμματα έρευνας και ανάπτυξης που αναλαμβάνονται
από περισσότερα κράτη μέλη, συμπεριλαμβανομένης της συμμετοχής στις υποδομές που
δημιουργούνται για την εκτέλεση αυτών των προγραμμάτων.
3.2         Αρχή της επικουρικότητας
Εφαρμόζεται η αρχή της επικουρικότητας, διότι
η πρόταση δεν υπάγεται στην αποκλειστική αρμοδιότητα της Ευρωπαϊκής Ένωσης. Η
επικουρικότητα διασφαλίζεται με το να τεθεί ως νομική βάση της πρότασης το
άρθρο 185 της ΣΛΕΕ, το οποίο προβλέπει ρητά τη συμμετοχή της Ένωσης σε
ερευνητικά προγράμματα που αναλαμβάνονται από περισσότερα κράτη μέλη.
Οι στόχοι της πρότασης δεν είναι δυνατόν να
επιτευχθούν επαρκώς από τη μεμονωμένη δράση κρατών μελών, διότι η κλίμακα και η
πολυπλοκότητα των αναγκών της μετρολογίας απαιτούν επενδύσεις που υπερβαίνουν
τα κονδύλια των ευρωπαϊκών ΕΙΜ για τη βασική έρευνα. Η απαιτούμενη επιστημονική
αριστεία για την έρευνα και πρόταση λύσεων μετρολογίας αιχμής εκτείνεται πέρα
από τα εθνικά σύνορα και, κατά συνέπεια, δεν μπορεί να συγκεντρωθεί μόνο σε
εθνικό επίπεδο. Χωρίς συνεκτική μεθοδολογία σε ευρωπαϊκό επίπεδο και χωρίς
κρίσιμη μάζα, υπάρχει σοβαρός κίνδυνος επικάλυψης προσπαθειών, με συνέπεια την
αύξηση του κόστους.
Η προστιθέμενη αξία της δημόσιας παρέμβασης σε
επίπεδο ΕΕ έγκειται στην ικανότητα της ΕΕ να συνδυάζει τα κατακερματισμένα
εθνικά ερευνητικά προγράμματα, να συμβάλλει στον σχεδιασμό κοινών στρατηγικών
έρευνας και χρηματοδότησης σε διασυνοριακό επίπεδο και να επιτυγχάνει μια
κρίσιμη μάζα φορέων και των επενδύσεων που απαιτούνται για την αντιμετώπιση των
προκλήσεων που αντιμετωπίζει το σύστημα μετρολογικής έρευνας, αυξάνοντας
παράλληλα την αποτελεσματικότητα των δημόσιων δαπανών. Η ΕΕ εκτιμάται ότι θα
συνεισφέρει το 50% της συνολικής χρηματοδότησης.
3.3         Αρχή της αναλογικότητας
Το άρθρο 185 της ΣΛΕΕ καλεί την Ένωση να «προβλέπει συμμετοχή σε προγράμματα
έρευνας και ανάπτυξης που αναλαμβάνονται από περισσότερα κράτη μέλη,
συμπεριλαμβανομένης της συμμετοχής στις υποδομές που δημιουργούνται για την
εκτέλεση αυτών των προγραμμάτων». Τα κράτη μέλη αποτελούν
την κινητήρια δύναμη της πρωτοβουλίας.
Η πρόταση τηρεί την αρχή της αναλογικότητας,
εφόσον τα κράτη μέλη θα είναι υπεύθυνα να διαμορφώσουν το κοινό τους πρόγραμμα
και όλες τις επιχειρησιακές πτυχές του. Η ειδική εκτελεστική δομή EURAMET e.V.
έχει ήδη αποδείξει για την τρέχουσα πρωτοβουλία ΕΕΠΜ ότι μπορεί να εφαρμόζει το
πρόγραμμα με αποτελεσματικότητα και επάρκεια. Η Ένωση θα παρέχει κίνητρα για τη
βελτίωση του συντονισμού, την εξασφάλιση συνεργειών και τη συμβολή στις
πολιτικές της ΕΕ και στις προτεραιότητες του προγράμματος «Ορίζοντας 2020», θα
παρακολουθεί την εφαρμογή του προγράμματος και θα διασφαλίζει την προστασία των
οικονομικών συμφερόντων της ΕΕ.
3.4         Επιλογή του μέσου
Η προτεινόμενη πρωτοβουλία του ΕΠΜΚΕ θα έχει
ως νομική βάση το άρθρο 185 της ΣΛΕΕ. Τα συμπεράσματα της ενδιάμεσης
αξιολόγησης και μια ανάλυση των επιλογών όσον αφορά την εκτίμηση του αντικτύπου
κατέδειξαν ότι άρθρο 185 είναι το πλέον πρόσφορο μέσο για την επίτευξη των
στόχων του ΕΠΜΚΕ.
3.5         Παρεκκλίσεις από τους κανόνες
συμμετοχής
Η χρηματοδοτική συνεισφορά των συμμετεχόντων
κρατών στο ΕΠΜΚΕ αντιπροσωπεύει κυρίως πόρους που κατανέμονται ως άμεσες
δαπάνες στα επιλεγμένα έργα μέσω θεσμικής χρηματοδότησης των εθνικών
ινστιτούτων μετρολογίας (ΕΙΜ) και ειδικών ινστιτούτων (ΕΙ) που συμμετέχουν στα
έργα. Η θεσμική χρηματοδότηση του ΕΙΜ και των ΕΙ καλύπτει το μερίδιο των
γενικών εξόδων τους που αναλογούν στα έργα (έμμεσες δαπάνες των έργων) και δεν
επιστρέφονται στο ΕΠΜΚΕ. 
Πρέπει να υπάρχει αντιστοιχία ανάμεσα στη
χρηματοδοτική συνεισφορά της ΕΕ στα ΕΙΜ και τα ειδικά ινστιτούτα και στη
συνεισφορά των συμμετεχόντων κρατών, λαμβανομένης υπόψη όχι μόνο της θεσμικής
χρηματοδότησης, όπως περιγράφεται ανωτέρω, αλλά και της συνεισφορά μετρητών των
συμμετεχόντων κρατών στα διοικητικά έξοδα (ποσού έως 30 εκατ. ευρώ) και στο ποσό
της χρηματοδότησης της Ένωσης που διατίθεται σε άλλες οντότητες (περίπου 90
εκατ. ευρώ). Ως εκ τούτου, εκτιμάται ότι η συνεισφορά της ΕΕ στα ΕΙΜ και τα ΕΙ
θα ανέλθει σε 210 εκατ. ευρώ (43,75%) και η συνεισφορά των συμμετεχόντων κρατών
στα ΕΙΜ και τα ΕΙ θα ανέλθει σε 270 εκατ. ευρώ (56,25%).
Η τήρηση της αρχής της αντιστοιχίας θα
εξασφαλιστεί με την προσαρμογή της συνεισφοράς της ΕΕ και τον καθορισμό
χαμηλότερου κατ’ αποκοπή ποσοστού για τη χρηματοδότηση από την ΕΕ έμμεσων
δαπανών των ΕΙΜ και των ειδικών ινστιτούτων σε σύγκριση με αυτό που προβλέπουν
οι κανόνες συμμετοχής στο πρόγραμμα «Ορίζοντας 2020». Λαμβάνοντας υπόψη ότι τα
δεδομένα από ΕΙΜ και τα ειδικά ινστιτούτα που συμμετέχουν στα έργα του ΕΕΠΜ με
βάση πλήρες έμμεσο κόστος δείχνουν ότι οι έμμεσες επιλέξιμες δαπάνες ανέρχονται
στο 140% των άμεσων επιλέξιμων δαπανών των έργων σύμφωνα με τους κανόνες
συμμετοχής του 7ου ΠΠ, τα ΕΙΜ και τα ΕΙ θα δηλώσουν έμμεσες επιλέξιμες δαπάνες
βάσει κατ’ αποκοπή ποσοστού που θα ανέρχεται στο 5% των άμεσων επιλέξιμων
δαπανών τους. Άλλες νομικές οντότητες που συμμετέχουν στα έργα θα
χρηματοδοτούνται σύμφωνα με τους κανόνες συμμετοχής στο πρόγραμμα πλαίσιο
«Ορίζοντας 2020».
Αυτό συνεπάγεται παρέκκλιση από το άρθρο 24
για ΕΙΜ και ΕΙ.
Η πρόταση προβλέπει διασφαλίσεις για να
εξασφαλιστεί ότι η ειδική εκτελεστική δομή τηρεί τις αρχές της ίσης
μεταχείρισης και της διαφάνειας κατά την παροχή χρηματοδοτικής στήριξης σε
τρίτους και ότι προστατεύονται τα οικονομικά συμφέροντα της ΕΕ. Προβλέπει
επίσης λεπτομερείς διατάξεις για τον σκοπό αυτό σε συμφωνία που θα συναφθεί από
την Ένωση και την ειδική δομή υλοποίησης.
4.           Δημοσιονομικές
επιπτωσεισ
Το νομοθετικό δημοσιονομικό δελτίο που
συνυποβάλλεται με την παρούσα απόφαση περιλαμβάνει τις ενδεικτικές
δημοσιονομικές επιπτώσεις. Η ανώτατη χρηματοδοτική συνεισφορά της Ένωσης στο
ΕΠΜΚΕ, περιλαμβανομένων των πιστώσεων ΕΖΕΣ, ανέρχεται σε 300 εκατ. ευρώ σε
τρέχουσες τιμές για τη διάρκεια εφαρμογής του προγράμματος πλαισίου «Ορίζοντας
2020». Οι συνεισφορές θα αφορούν τις ακόλουθες προκλήσεις και θέματα[2]:
·                        
Ηγετική θέση στις νανοτεχνολογίες, τα προηγμένα
υλικά, τη βιοτεχνολογία και την προηγμένη κατασκευή και μεταποίηση (52,5 εκατ.
ευρώ)
·                        
Ηγετική θέση στην τεχνολογία των πληροφοριών και
επικοινωνιών (37,5 εκατ. ευρώ)
·                        
Βελτίωση της διά βίου υγείας και ευημερίας (60
εκατ. ευρώ)
·                        
Βελτίωση της ασφάλειας των τροφίμων, ανάπτυξη της
αειφόρου γεωργίας, έρευνα στον τομέα της θάλασσας και της ναυτιλίας και
βιοοικονομία (15 εκατ. ευρώ)
·                        
Μετάβαση σε ένα αξιόπιστο, αειφόρο και
ανταγωνιστικό ενεργειακό σύστημα (60 εκατ. ευρώ)
·                        
Δημιουργία φιλικού προς το περιβάλλον, ασφαλούς και
ομοιογενούς ευρωπαϊκού συστήματος μεταφορών με αποτελεσματική χρήση των πόρων
(22,5 εκατ. ευρώ)
·                        
Δημιουργία αποτελεσματικής ως προς τη χρήση των
πόρων και ανθεκτικής στην αλλαγή του κλίματος οικονομίας και βιώσιμης
προμήθειας πρώτων υλών (52,5 εκατ. ευρώ).
Οι διατάξεις της απόφασης και της κατ’
εξουσιοδότηση συμφωνίας που θα συναφθεί μεταξύ της Επιτροπής και της ειδικής
δομής υλοποίησης πρέπει να διασφαλίζει την προστασία των οικονομικών
συμφερόντων της ΕΕ.
5.           Προαιρετικά
στοιχεία
5.1         Απλούστευση
Η πρόταση θα απλουστεύσει τις διοικητικές
διαδικασίες για τις δημόσιες αρχές και φορείς (σε επίπεδο ΕΕ ή εθνικό) και για
τους ιδιώτες εταίρους.
Η ΕΕ θα συναλλάσσεται απ’ ευθείας με την
ειδική δομή υλοποίησης του ΕΠΜΚΕ, η οποία θα επιφορτιστεί με την κατανομή, την
παρακολούθηση και την υποβολή εκθέσεων σχετικά με τη χρήση της συνεισφοράς της
ΕΕ.
5.2         Ρήτρα
επανεξέτασης/αναθεώρησης/λήξης ισχύος
Η πρόταση περιλαμβάνει ρήτρα επανεξέτασης για
ενδιάμεση επανεξέταση το αργότερο έως το 2018.
5.3         Ευρωπαϊκός Οικονομικός Χώρος
Η προτεινόμενη πράξη αφορά θέμα του ΕΟΧ και,
συνεπώς, πρέπει να επεκταθεί στον Ευρωπαϊκό Οικονομικό Χώρο.
2013/0242 (COD)
Πρόταση
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ
ΤΟΥ ΣΥΜΒΟΥΛΙΟΥ
για τη συμμετοχή της Ένωσης σε ευρωπαϊκό
πρόγραμμα μετρολογίας για την καινοτομία και την έρευνα που έχουν αναλάβει από
κοινού διάφορα κράτη μέλη
(Κείμενο που παρουσιάζει ενδιαφέρον για τον
ΕΟΧ)
Το
Ευρωπαϊκό Κοινοβούλιο και το Συμβούλιο της Ευρωπαϊκής Ένωσης,
Έχοντας υπόψη τη Συνθήκη για τη Λειτουργία της
Ευρωπαϊκής Ένωσης, και ιδίως το άρθρο 185 και το άρθρο 188 παράγραφος 2,
Έχοντας υπόψη την πρόταση της Ευρωπαϊκής
Επιτροπής,
Κατόπιν διαβίβασης του σχεδίου νομοθετικής
πράξης στα εθνικά κοινοβούλια,
Έχοντας υπόψη τη γνώμη της Ευρωπαϊκής
Οικονομικής και Κοινωνικής Επιτροπής[3],

Αποφασίζοντας σύμφωνα με τη συνήθη νομοθετική
διαδικασία,
Εκτιμώντας τα ακόλουθα:
(1)       Στην ανακοίνωσή της με τίτλο
«Ευρώπη 2020: στρατηγική για έξυπνη, διατηρήσιμη και χωρίς αποκλεισμούς
ανάπτυξη»[4],
η Επιτροπή τονίζει την ανάγκη δημιουργίας ευνοϊκών συνθηκών για τις επενδύσεις
στη γνώση και την καινοτομία, ώστε να επιτευχθεί μια έξυπνη, διατηρήσιμη και
χωρίς αποκλεισμούς ανάπτυξη στην Ένωση. Το Ευρωπαϊκό Κοινοβούλιο και το
Συμβούλιο ενέκριναν την εν λόγω στρατηγική.
(2)       Το Πρόγραμμα Πλαίσιο για την
Έρευνα και την Καινοτομία «Ορίζοντας 2020» (2014-2020)», που θεσπίστηκε με τον
κανονισμό (ΕΕ) αριθ..../2013 του Ευρωπαϊκού Κοινοβουλίου και του Συμβουλίου
της... 2013[5]
(εφεξής «Πρόγραμμα πλαίσιο Ορίζοντας 2020»), έχει ως στόχο την αύξηση του
αντικτύπου στην έρευνα και την καινοτομία, συμβάλλοντας στην ενίσχυση των
συμπράξεων μεταξύ δημόσιων φορέων, καθώς και μέσω της συμμετοχής της Ένωσης σε
προγράμματα που αναλαμβάνονται από περισσότερα κράτη μέλη σύμφωνα με το άρθρο
185 της Συνθήκης. 
(3)       Με την απόφαση αριθ.
912/2009/ΕΚ του Ευρωπαϊκού Κοινοβουλίου και του Συμβουλίου, της 16ης
Σεπτεμβρίου 2009, περί της συμμετοχής της Κοινότητας σε ευρωπαϊκό ερευνητικό
πρόγραμμα μετρολογίας το οποίο έχουν αναλάβει πλείονα κράτη μέλη[6], η Κοινότητα αποφάσισε να
καταβάλλει χρηματοδοτική συνεισφορά στο ευρωπαϊκό ερευνητικό πρόγραμμα
μετρολογίας (εφεξής «ΕΕΠΜ») αντίστοιχη με αυτή των συμμετεχόντων κρατών, που
δεν υπερβαίνει, ωστόσο, τα 200 εκατ. ευρώ για όλη τη διάρκεια του Έβδομου
Προγράμματος Πλαισίου της Ευρωπαϊκής Κοινότητας για τις δραστηριότητες έρευνας,
τεχνολογικής ανάπτυξης και επίδειξης (2007-2013),
το οποίο θεσπίστηκε με την απόφαση αριθ. 1982/2006/ΕΚ του Ευρωπαϊκού
Κοινοβουλίου και του Συμβουλίου, της 18ης Δεκεμβρίου 2006[7]. 
(4)       Τον Απρίλιο του 2012 η
Επιτροπή διεβίβασε στο Ευρωπαϊκό Κοινοβούλιο και το Συμβούλιο έκθεση ενδιάμεσης
αξιολόγησης του Ευρωπαϊκού Ερευνητικού Προγράμματος Μετρολογίας (ΕΕΠΜ)[8]. Η εν λόγω αξιολόγηση
πραγματοποιήθηκε από ομάδα εμπειρογνωμόνων τρία έτη μετά την έναρξη του
προγράμματος. Η γενική γνώμη της ομάδας εμπειρογνωμόνων ήταν ότι το ΕΕΠΜ είναι
ένα κοινό ευρωπαϊκό ερευνητικό πρόγραμμα με καλή διαχείριση που έχει ήδη
επιτύχει σχετικά υψηλό επίπεδο επιστημονικής, διαχειριστικής και οικονομικής ενοποίησης.
Η εν λόγω ομάδα διαπίστωσε, ωστόσο, περιορισμένη βιομηχανική αξιοποίηση,
περιορισμένο άνοιγμα στην επιστημονική αριστεία εκτός των ινστιτούτων
μετρολογίας και ανεπαρκή δημιουργία ικανοτήτων. Η ομάδα εμπειρογνωμόνων θεωρεί
ακόμη ότι η εφαρμογή του ΕΕΠΜ θα μπορούσε να συμβάλει στη δημιουργία ενός πιο
περιεκτικού Ευρωπαϊκού Χώρου Έρευνας στον τομέα της μετρολογίας.
(5)       Σύμφωνα με την απόφαση του
Συμβουλίου ... /2013/ΕΕ της ...2013 για τη θέσπιση του ειδικού προγράμματος
εφαρμογής του προγράμματος πλαισίου για την έρευνα και την καινοτομία
«Ορίζοντας 2020» (2014-2020)[9]
επιτρέπεται η πρόσθετη στήριξη του ευρωπαϊκού ερευνητικού προγράμματος
μετρολογίας.
(6)       Το ευρωπαϊκό πρόγραμμα
μετρολογίας για την καινοτομία και την έρευνα (εφεξής «ΕΠΜΚΕ»), που είναι εναρμονισμένο
με τη στρατηγική «Ευρώπη 2020» και τις συναφείς εμβληματικές πρωτοβουλίες, όπως
είναι η «Ένωση καινοτομίας»[10],
το «Ψηφιακό θεματολόγιο για την Ευρώπη»[11],
«Μια Ευρώπη που χρησιμοποιεί αποτελεσματικά τους πόρους»[12] και η «Βιομηχανική πολιτική
για την εποχή της παγκοσμιοποίησης»[13],
θα είναι ένα πιο φιλόδοξο και περιεκτικό πρόγραμμα διάρκειας δέκα ετών
(2014-2024) από [28] συμμετέχοντα κράτη. Η βελτίωση του προηγούμενου
προγράμματος σημαίνει ότι το ΕΠΜΚΕ θα περιλαμβάνει δραστηριότητες σχετικά με
την καινοτομία και τη βιομηχανική αξιοποίηση, την έρευνα για κανόνες και
πρότυπα καθώς και με την δημιουργία ικανοτήτων. 
(7)       Τα συμμετέχοντα κράτη
προτίθενται να συμβάλλουν στην εφαρμογή του ΕΠΜΚΕ κατά τη διάρκεια της περιόδου
που καλύπτεται από ΕΠΜΚΕ (2014-2024). 
(8)       Θα πρέπει να καθορισθεί ένα
ανώτατο όριο για τη συμμετοχή της ΕΕ στο ΕΠΜΚΕ κατά την περίοδο που καλύπτεται
από το πρόγραμμα πλαίσιο «Ορίζοντας 2020». Εντός του ανώτατου αυτού ορίου η
συνεισφορά της Ένωσης θα πρέπει να είναι ίση με τη συνεισφορά των συμμετεχόντων
κρατών στο ΕΠΜΚΕ, ώστε να επιτευχθεί καλύτερο αποτέλεσμα μόχλευσης και να
διασφαλιστεί μεγαλύτερος βαθμός ενοποίησης των προγραμμάτων των συμμετεχόντων
κρατών.
(9)       Σύμφωνα με τους στόχους του
κανονισμού (ΕΕ) αριθ..../2013 της Επιτροπής κάθε κράτος μέλος και κάθε
συμμετέχουσα χώρα στο πρόγραμμα πλαίσιο «Ορίζοντας 2020» θα πρέπει να έχει το
δικαίωμα συμμετοχής στο ΕΠΜΚΕ.
(10)     Η χρηματοδοτική συνεισφορά της
Ένωσης θα πρέπει να εξαρτηθεί από την επίσημη ανάληψη υποχρεώσεων από τα
συμμετέχοντα κράτη να συνεισφέρουν στην εφαρμογή του ΕΠΜΚΕ και την εκπλήρωση
των εν λόγω υποχρεώσεων. Οι συνεισφορές των συμμετεχόντων κρατών στο ΕΠΜΚΕ θα
πρέπει να περιλαμβάνουν συνεισφορά στις διοικητικές δαπάνες με ανώτατο όριο το
5% του προϋπολογισμού του ΕΠΜΚΕ. Τα συμμετέχοντα κράτη θα πρέπει να δεσμευτούν
να αυξηθεί, εάν είναι αναγκαίο, η συνεισφορά τους στο ΕΠΜΚΕ με εφεδρική
ικανότητα χρηματοδότησης κατά 50%, ώστε να είναι σε θέση να χρηματοδοτούν τις
εθνικές οντότητες (εθνικά ινστιτούτα μετρολογίας και ειδικά ινστιτούτα) που
συμμετέχουν σε επιλεγμένα έργα. 
(11)     Η κοινή εφαρμογή του ΕΠΜΚΕ
απαιτεί μια δομή υλοποίησης. Τα συμμετέχοντα κράτη έχουν συμφωνήσει για την
δομή υλοποίησης του ΕΕΠΜ και δημιούργησαν το
2007 τη EURAMET e.V. (εφεξής "EURAMET"), τον ευρωπαϊκό περιφερειακό
οργανισμό μετρολογίας και μια ένωση μη κερδοσκοπικού χαρακτήρα βάσει του
γερμανικού δικαίου. Η EURAMET έχει επίσης καθήκοντα και υποχρεώσεις σχετικά με
την ευρύτερη ευρωπαϊκή και παγκόσμια εναρμόνιση της μετρολογίας. Η συμμετοχή
στην EURAMET είναι ανοικτή σε όλα τα ευρωπαϊκά εθνικά ινστιτούτα μετρολογίας
(ΕΙΜ) ως μελών και σε Ειδικά Ινστιτούτα ως εταίρων. Δεν αποτελεί προϋπόθεση
συμμετοχής στην EURAMET η ύπαρξη εθνικών ερευνητικών προγραμμάτων μετρολογίας.
Εφόσον, σύμφωνα με την έκθεση ενδιάμεσης αξιολόγησης του ΕΕΠΜ, η δομή
διακυβέρνησης της EURAMET έχει αποδειχθεί αποτελεσματική και υψηλής ποιότητας
για την υλοποίηση του ΕΕΠΜ, η EURAMET θα πρέπει να χρησιμοποιηθεί επίσης και
για την υλοποίηση του ΕΠΜΚΕ.
Η EURAMET θα πρέπει να είναι ο αποδέκτης της
χρηματοδοτικής συνεισφοράς της Ένωσης. 
(12)     Για να επιτευχθούν οι στόχοι
του ΕΠΜΚΕ, η EURAMET θα πρέπει να χορηγεί χρηματοδοτική στήριξη, ιδίως με τη
μορφή επιχορηγήσεων, σε συμμετέχοντες σε δράσεις που έχουν επιλεγεί στο επίπεδο
της EURAMET. Οι δράσεις αυτές θα πρέπει να επιλέγονται ύστερα από προσκλήσεις
υποβολής προτάσεων υπό την ευθύνη της EURAMET. Ο κατάλογος κατάταξης θα πρέπει
να είναι δεσμευτικός για την επιλογή προτάσεων και την κατανομή της
χρηματοδότησης από την κοινοτική χρηματοδοτική συνεισφορά και από τις
συνεισφορές συμμετεχόντων κρατών για έργα του ΕΠΜΚΕ. 
(13)     Η διαχείριση της
χρηματοδοτικής συνδρομής της Ένωσης θα πρέπει να είναι σύμφωνη με την αρχή της
χρηστής δημοσιονομικής διαχείρισης και με τους κανόνες έμμεσης διαχείρισης που
ορίζει ο κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου
και του Συμβουλίου, της 25ης Οκτωβρίου 2012, σχετικά με τους δημοσιονομικούς
κανόνες που εφαρμόζονται στον γενικό προϋπολογισμό της Ένωσης[14] και στον
κατ’ εξουσιοδότηση κανονισμό της Επιτροπής (ΕΕ) αριθ. 1268/2012 της 29ης
Οκτωβρίου 2012 σχετικά με τους κανόνες εφαρμογής του κανονισμού (ΕΕ, Ευρατόμ)
αριθ. 966/2012[15].
(14)     Για την προστασία των
οικονομικών συμφερόντων της Ένωσης, η Επιτροπή θα πρέπει να έχει το δικαίωμα να
μειώνει, να αναστέλλει ή να διακόπτει τη χρηματοδοτική συνεισφορά της Ένωσης,
εάν η εφαρμογή του ΕΠΜΚΕ είναι ανεπαρκής, μερική ή εκπρόθεσμη ή εάν τα
συμμετέχοντα κράτη δεν συνεισφέρουν ή συνεισφέρουν εν μέρει ή με καθυστέρηση
στη χρηματοδότηση του ΕΠΜΚΕ. Τα δικαιώματα αυτά θα πρέπει να προβλέπονται στη
συμφωνία ανάθεσης αρμοδιοτήτων που συνάπτεται μεταξύ της Ένωσης και της
EURAMET. 
(15)     Η συμμετοχή σε έμμεσες δράσεις
που χρηματοδοτούνται από το ΕΠΜΚΕ διέπεται από τον κανονισμό (ΕΕ) αριθ..../2013
του Ευρωπαϊκού Κοινοβουλίου και του Συμβουλίου, της ... 2013, για τη θέσπιση
των κανόνων συμμετοχής και διάδοσης του προγράμματος πλαισίου έρευνας και
καινοτομίας «Ορίζοντας 2020» (2014-2020)[16].
Ωστόσο, λόγω των ειδικών λειτουργικών αναγκών του ΕΠΜΚΕ, είναι αναγκαίο να
προβλεφθούν παρεκκλίσεις από τον κανονισμό, σύμφωνα με το άρθρο 1 παράγραφος 3
του εν λόγω κανονισμού [κανόνες συμμετοχής και διάδοσης στο πλαίσιο του
προγράμματος «Ορίζοντας 2020»].
(16)     Η συνεισφορά των συμμετεχόντων
κρατών κυρίως αντιπροσωπεύει θεσμική χρηματοδότηση των ΕΙΜ και ειδικών
ινστιτούτων (ΕΙ) που συμμετέχουν σε επιλεγμένα έργα. Η συνεισφορά από τα
συμμετέχοντα κράτη θα πρέπει να περιλαμβάνει και συνεισφορά σε μετρητά στα
διοικητικά έξοδα του ΕΠΜΚΕ. Ένα ποσοστό της συνεισφοράς της Ένωσης θα πρέπει να
διατίθεται σε άλλες οντότητες πλην των ΕΙΜ και των ειδικών ινστιτούτων που
συμμετέχουν σε επιλεγμένα έργα. Ο υπολογισμός της χρηματοδοτικής συμμετοχής της
Ένωσης στα ΕΙΜ και τα ΕΙ που συμμετέχουν σε έργα του ΕΠΜΚΕ πρέπει να
εξασφαλίζει ότι η συμβολή της Ένωσης στο ΕΠΜΚΕ δεν υπερβαίνει τη συνεισφορά των
συμμετεχόντων κρατών. Λαμβάνοντας υπόψη ότι η θεσμική χρηματοδότηση των ΕΙΜ και
των ΕΙ από τα συμμετέχοντα κράτη αντιστοιχεί στα γενικά έξοδα που κατανέμονται
σε έργα του ΕΠΜΚΕ και δεν επιστρέφονται από τη συνεισφορά της Ένωσης, το
κατ’ αποκοπή ποσοστό για τη χρηματοδότηση των επιλέξιμων έμμεσων δαπανών
των ΕΙΜ και των ΕΙ θα πρέπει να προσαρμοστεί σε σύγκριση με αυτό που ορίζει ο
κανονισμός (ΕΕ) αριθ. .../2013 [σχετικά με τη θέσπιση των κανόνων συμμετοχής
και διάδοσης του — προγράμματος πλαισίου έρευνας και καινοτομίας «Ορίζοντας
2020» (2014-2020)]. Το εν λόγω κατ’ αποκοπή ποσοστό θα πρέπει να
καθορίζεται βάσει του συνόλου των έμμεσων δαπανών που δηλώνονται ως επιλέξιμες
από τα ΕΙΜ και τα ΕΙ που συμμετέχουν σε έργα του ΕΕΠΜ, οι οποίες είναι σταθερές
και συνιστούν αξιόπιστη προσέγγιση των έμμεσων δαπανών που αναλαμβάνονται από
τα ΕΙΜ και τα ΕΙ που συμμετέχουν σε έργα ΕΠΜΚΕ. Δεδομένου ότι οι εν λόγω
έμμεσες δαπάνες ανέρχονται στο 140% των συνολικών άμεσων επιλέξιμων δαπανών των
ΕΙΜ και των ΕΙ, εκτός από τις δαπάνες υπεργολαβίας και τις δωρεάν συνεισφορές
σε είδος που δεν χρησιμοποιούνται στις εγκαταστάσεις τους, το κατ’ αποκοπή
ποσοστό χρηματοδότησης των έμμεσων δαπανών των ΕΙΜ και ΕΙ πρέπει να μειωθεί από
[20%] σε 5%, σύμφωνα με τον κανονισμό (ΕΕ) αριθ..../2013. Πρέπει, συνεπώς, να
προβλεφθεί παρέκκλιση από το άρθρο 24 του εν λόγω κανονισμού για τα ΕΙΜ και τα
ΕΙ. Οι άλλες οντότητες που συμμετέχουν σε έργα του ΕΠΜΚΕ πρέπει να
χρηματοδοτούνται σύμφωνα με τον εν λόγω κανονισμό. 
(17)     Η καταλληλότητα του μοντέλου
χρηματοδότησης όσον αφορά την αρχή της νομισματικής αντιστοιχίας μεταξύ
ενωσιακών και μη ενωσιακών ταμείων θα πρέπει να επανεξεταστεί κατά τον χρόνο
της ενδιάμεσης αξιολόγησης του ΕΠΜΚΕ.
(18)     Οι έλεγχοι των δικαιούχων
πόρων της Ένωσης που παρέχονται σύμφωνα με την παρούσα απόφαση, πρέπει να
διασφαλίζουν τη μείωση της διοικητικής επιβάρυνσης, σύμφωνα με τον κανονισμό
(ΕΕ) αριθ..../2013 [ το πρόγραμμα πλαίσιο «Ορίζοντας 2020»]. 
(19)     Τα οικονομικά συμφέροντα της
Ένωσης πρέπει να προστατεύονται μέσω αναλογικών μέτρων καθόλη τη διάρκεια του
κύκλου των δαπανών, συμπεριλαμβανομένης της πρόληψης, της ανίχνευσης και της
διερεύνησης των παρατυπιών, της ανάκτησης των διαφυγόντων, των εσφαλμένως
καταβληθέντων ή των μη ορθώς χρησιμοποιηθέντων κεφαλαίων και, κατά περίπτωση,
μέσω διοικητικών και οικονομικών κυρώσεων, σύμφωνα με τον κανονισμό (ΕΕ,
Ευρατόμ) αριθ. 966/2012.
(20)     Η Επιτροπή θα πρέπει να
πραγματοποιήσει ενδιάμεση αξιολόγηση, ιδίως ως προς την ποιότητα και την
αποτελεσματικότητα του ΕΠΜΚΕ, την πρόοδο προς την κατεύθυνση της επίτευξης των
στόχων και μια τελική αξιολόγηση και να συντάξει έκθεση σχετικά με τις εν λόγω
αξιολογήσεις. 
(21)     Κατόπιν αιτήματος της
Επιτροπής η EURAMET και τα συμμετέχοντα μέλη πρέπει να υποβάλουν όλες τις
πληροφορίες που χρειάζεται η Επιτροπή να συμπεριλάβει στις εκθέσεις για την
αξιολόγηση του ΕΠΜΚΕ. 
(22)     Σκοπός της απόφασης είναι η
συμμετοχή της Ένωσης στο ΕΠΜΚΕ, και συγκεκριμένα η στήριξη για την πρόταση
κατάλληλων, ολοκληρωμένων και πρόσφορων λύσεων μετρολογίας και η δημιουργία
ολοκληρωμένου ευρωπαϊκού συστήματος μετρολογικής έρευνας, με τη δημιουργία
κρίσιμης μάζας και την ενεργό δέσμευση σε περιφερειακό, εθνικό, ευρωπαϊκό και
διεθνές επίπεδο, που δεν μπορούν να επιτευχθούν επαρκώς από τη μεμονωμένη δράση
των κρατών μελών. Η κλίμακα και η πολυπλοκότητα των αναγκών της μετρολογίας
απαιτούν επενδύσεις που υπερβαίνουν τα βασικά κονδύλια για την έρευνα των
εθνικών ινστιτούτων μετρολογίας και των ειδικών ινστιτούτων. Η αριστεία που
απαιτείται για την έρευνα και ανάπτυξη λύσεων μετρολογίας αιχμής, εκτείνεται σε
διασυνοριακό επίπεδο και, συνεπώς, δεν μπορεί να συγκεντρωθεί μόνο σε εθνικό
επίπεδο. Επομένως, εφόσον ο στόχος μπορεί να επιτευχθεί καλύτερα στο επίπεδο
της Ένωσης, με την ενσωμάτωση των εθνικών προσπαθειών σε μια συνεκτική
ευρωπαϊκή προσέγγιση, με τη συνένωση κατακερματισμένων εθνικών ερευνητικών
προγραμμάτων, με τη συμβολή στο σχεδιασμό κοινών στρατηγικών έρευνας και
χρηματοδότησης πέραν των εθνικών συνόρων και με την επίτευξη της κρίσιμης μάζας
των φορέων και των απαιτούμενων επενδύσεων, η Ένωση μπορεί να λάβει μέτρα,
σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης
για την Ευρωπαϊκή Ένωση. Σύμφωνα με την αρχή της αναλογικότητας, η οποία
προβλέπεται στο εν λόγω άρθρο, ο παρών κανονισμός δεν υπερβαίνει τα απαιτούμενα
για την επίτευξη των εν λόγω στόχων.
ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Συμμετοχή στο ευρωπαϊκό πρόγραμμα μετρολογίας για την καινοτομία και την έρευνα
1.           Η Ένωση συμμετέχει στο
ευρωπαϊκό πρόγραμμα μετρολογίας για την καινοτομία και την έρευνα (εφεξής
«ΕΠΜΚΕ») που αναλαμβάνουν από κοινού το Βέλγιο, η Βουλγαρία, η Τσεχική
Δημοκρατία, η Δανία, η Γερμανία, η Εσθονία, η Ιρλανδία, η Ελλάδα, η Ισπανία, η
Γαλλία, η Κροατία, η Ιταλία, η Ουγγαρία, οι Κάτω Χώρες, η Αυστρία, η Πολωνία, η
Πορτογαλία, η Ρουμανία, η Σλοβενία, η Σλοβακία, η Φινλανδία, η Σουηδία, το
Ηνωμένο Βασίλειο, καθώς και η [Βοσνία-Ερζεγοβίνη, η Νορβηγία, η Σερβία, η
Ελβετία και η Τουρκία] (στο εξής «συμμετέχοντα κράτη»), σύμφωνα με τους όρους που
προβλέπονται στην παρούσα απόφαση.
2.           Στο ΕΠΜΚΕ μπορεί να
συμμετέχει κάθε άλλο κράτος μέλος και κάθε άλλη χώρα που συμμετέχει στο
πρόγραμμα πλαίσιο για την έρευνα και την καινοτομία «Ορίζοντας 2020»
(2014-2020), που θεσπίστηκε με τον κανονισμό (ΕΕ) αριθ..../2013 [...] (στο εξής
«πρόγραμμα πλαίσιο Ορίζοντας 2020»), εφόσον πληροί την προϋπόθεση που ορίζεται
στο άρθρο 3 παράγραφος 1 στοιχείο γ) της παρούσας απόφασης. Τα εν λόγω κράτη
μέλη και οι συνδεδεμένες χώρες που πληρούν τους όρους που ορίζει το άρθρο 3
παράγραφος 1 στοιχείο γ) της παρούσας απόφασης θεωρούνται συμμετέχοντα κράτη
για τους σκοπούς της παρούσας απόφασης.
Άρθρο 2
Χρηματοδοτική συνεισφορά της Ένωσης
1.           Η ανώτατη χρηματοδοτική
συνεισφορά της Ένωσης, συμπεριλαμβανομένων των πιστώσεων ΕΖΕΣ, στο ΕΠΜΚΕ
ανέρχεται σε 300 εκατ. ευρώ. Η συνεισφορά καταβάλλεται από τις πιστώσεις του
γενικού προϋπολογισμού της Ένωσης η οποία κατανέμεται στα σχετικά μέρη του
ειδικού προγράμματος εφαρμογής του προγράμματος πλαισίου «Ορίζοντας 2020», το
οποίο θεσπίστηκε με την απόφαση .../2013/ΕΕ, σύμφωνα με το άρθρο 58 παράγραφος
1 στοιχείο γ) σημείο vi) και τα άρθρα 60 και 61 του κανονισμού (ΕΕ, Ευρατόμ)
αριθ. 966/2012.
2.           Χωρίς να υπερβαίνει το
οριζόμενο στην παράγραφο 1 ανώτατο ποσό, η συνεισφορά της Ένωσης πρέπει να είναι
ίση προς τις συνεισφορές των συμμετεχόντων κρατών στο ΕΠΜΚΕ, εξαιρουμένης της
συνεισφοράς των συμμετεχόντων κρατών στα διοικητικά έξοδα που υπερβαίνουν το 5%
του προϋπολογισμού του ΕΠΜΚΕ.
3.           Η συνεισφορά της Ένωσης δεν
χρησιμοποιείται για την κάλυψη των διοικητικών δαπανών του ΕΠΜΚΕ.
Άρθρο 3
Όροι για τη χρηματοδοτική συνεισφορά της Ένωσης
1.           Για τη χρηματοδοτική
συνεισφορά της Ένωσης ισχύουν οι ακόλουθες προϋποθέσεις:
α)      η απόδειξη από τα συμμετέχοντα κράτη ότι
η σύσταση του ΕΠΜΚΕ είναι σύμφωνη με τα παραρτήματα Ι και ΙΙ·
β)      ο ορισμός από τα συμμετέχοντα κράτη, ή
από τα οριζόμενα από τα κράτη μέλη εθνικά ινστιτούτα μετρολογίας (ΕΙΜ), της
EURAMET e.V. («EURAMET»), ως δομής υλοποίησης του ΕΠΜΚΕ και αρμόδιας για την
είσπραξη, κατανομή και παρακολούθηση της χρηματοδοτικής συνεισφοράς της Ένωσης·
γ)      η δέσμευση κάθε συμμετέχοντος κράτους να
συνεισφέρει στη χρηματοδότηση του ΕΠΜΚΕ και να δημιουργήσει αποθεματικό
χρηματοδότησης ύψους 50% επί του ποσού της ανάληψης υποχρέωσης· 
δ)      η απόδειξη από την EURAMET της ικανότητάς
της να εφαρμόσει το ΕΠΜΚΕ, καθώς και η είσπραξη, κατανομή και παρακολούθηση της
συνεισφοράς της Ένωσης στο πλαίσιο της έμμεσης διαχείρισης του προϋπολογισμού
της Ένωσης σύμφωνα με τα άρθρα 58, 60 και 61 του κανονισμού (ΕΕ, Ευρατόμ) αριθ.
966/2012·
ε)      η δημιουργία ενός μοντέλου διακυβέρνησης
του ΕΠΜΚΕ σύμφωνα με το παράρτημα ΙΙΙ.
2.           Κατά τη διάρκεια της
εφαρμογής του ΕΠΜΚΕ η συνεισφορά της Ένωσης εξαρτάται από τις ακόλουθες
προϋποθέσεις: 
α)      την υλοποίηση από την EURAMET των στόχων
του ΕΠΜΚΕ που ορίζονται στο παράρτημα Ι και των δραστηριοτήτων που ορίζονται
στο παράρτημα II, σύμφωνα με τους κανόνες συμμετοχής και διάδοσης που
αναφέρονται στο άρθρο 5·
β)      τη διατήρηση ενός κατάλληλου και
αποδοτικού μοντέλου διαχείρισης σύμφωνα με το παράρτημα ΙΙΙ·
γ)      τη συμμόρφωση της EURAMET με τις
απαιτήσεις υποβολής εκθέσεων που καθορίζονται στο άρθρο 60 παράγραφος 5 του
κανονισμού (ΕΕ, Ευρατόμ) αριθ. 966/2012·
δ)      την εκπλήρωση των δεσμεύσεων που
αναφέρονται στο στοιχείο γ) της παραγράφου 1.
Άρθρο 4
Συνεισφορές των συμμετεχόντων κρατών 
Οι συνεισφορές των συμμετεχόντων κρατών
συνίσταται στα ακόλουθα:
α)      συνεισφορές μέσω θεσμικής χρηματοδότησης
των ΕΙΜ και των ειδικών ινστιτούτων που συμμετέχουν σε έργα του ΕΠΜΚΕ· 
β)      χρηματοδοτικές συνεισφορές στα διοικητικά
έξοδα του ΕΠΜΚΕ. 
Άρθρο 5
Κανόνες συμμετοχής και διάδοσης
1.           Για την εφαρμογή του
κανονισμού (ΕΕ) αριθ... [κανόνες συμμετοχής και διάδοσης στο πλαίσιο του
προγράμματος «Ορίζοντας 2020»], η EURAMET θεωρείται φορέας χρηματοδότησης και
χορηγεί χρηματοδοτική στήριξη σε έμμεσες δράσεις, σύμφωνα με το παράρτημα ΙΙ
της παρούσας απόφασης. 
2.           Κατά παρέκκλιση από το άρθρο
24 παράγραφος 1 του κανονισμού (ΕΕ) αριθ. [κανόνες συμμετοχής και διάδοσης στο
πλαίσιο του προγράμματος «Ορίζοντας 2020»], οι έμμεσες επιλέξιμες δαπάνες των
ΕΙΜ και των ΕΙ που συμμετέχουν σε έργα χρηματοδοτούμενα από το ΕΠΜΚΕ
καθορίζονται με την εφαρμογή ενός κατ’ αποκοπήν συντελεστή ύψους 5% επί
του συνόλου των άμεσων επιλέξιμων δαπανών τους, εξαιρουμένων των άμεσων
επιλέξιμων δαπανών για υπεργολαβία και των δαπανών για τους πόρους που
διατίθενται από τρίτους και δεν χρησιμοποιούνται στις εγκαταστάσεις του
δικαιούχου, καθώς και της χρηματοδοτικής στήριξης σε τρίτους. 
3.           Η αναφερόμενη στο άρθρο 12
ενδιάμεση αξιολόγηση του ΕΠΜΚΕ περιλαμβάνει αξιολόγηση όλων των έμμεσων δαπανών
των ΕΙΜ και ΕΙ που συμμετέχουν σε έργα του ΕΠΜΚΕ και της αντίστοιχης θεσμικής
χρηματοδότησης. 
4.           Με βάση αυτή την αξιολόγηση
και για τους σκοπούς του άρθρου 2 παράγραφος 2, η EURAMET μπορεί να μειώσει το
οριζόμενο στην παράγραφο 2 κατ’ αποκοπή ποσοστό.
5.           Εάν δεν είναι επαρκές, η
EURAMET δύναται, κατά παρέκκλιση του άρθρου 22 παράγραφος 3 του κανονισμού (ΕΕ)
αριθ... [κανόνες συμμετοχής και διάδοσης στο πλαίσιο του προγράμματος
«Ορίζοντας 2020»,] να εφαρμόζει χαμηλότερο συντελεστή επιστροφής στις
επιλέξιμες δαπάνες των ΕΙΜ και των ΕΙ που συμμετέχουν σε έργα χρηματοδοτούμενα
από το ΕΠΜΚΕ.
Άρθρο 6
Εφαρμογή του ΕΠΜΚΕ 
1.           Το ΕΠΜΚΕ εφαρμόζεται βάσει
ετήσιων προγραμμάτων εργασίας.
2.           Η EURAMET χορηγεί
χρηματοδοτική στήριξη, ιδίως υπό μορφή επιχορηγήσεων προς τους συμμετέχοντες
μετά από προσκλήσεις υποβολής προτάσεων.
Πριν προσδιορίσει τα θέματα της κάθε πρόσκλησης
υποβολής προτάσεων, η EURAMET καλεί τα ενδιαφερόμενα φυσικά πρόσωπα ή
οργανώσεις της κοινότητας μετρολογικής έρευνας και χρήστες να προτείνουν πιθανά
ερευνητικά θέματα. 
Άρθρο 7
Συμφωνίες μεταξύ της Ένωσης και της EURAMET 
1.           Με την επιφύλαξη θετικής εκ
των προτέρων αξιολόγησης της EURAMET, σύμφωνα με το άρθρο 61, παράγραφος 1 του
κανονισμού (ΕΕ, Ευρατόμ) αριθ. 966/2012, η Επιτροπή, εξ ονόματος της Ένωσης,
συνάπτει συμφωνία ανάθεσης και ετήσιες συμφωνίες μεταφοράς πόρων με την
EURAMET.
2.           Η αναφερόμενη στην παράγραφο
1 συμφωνία ανάθεσης συνάπτεται σύμφωνα με τα άρθρα 58 παράγραφος 3, 60 και 61
του κανονισμού (ΕΕ, Ευρατόμ) αριθ. 966/2012 και το άρθρο 40 του
κατ’ εξουσιοδότηση κανονισμού (ΕΕ) αριθ. 1268/2012. Ορίζει επίσης
τα ακόλουθα:
α)      τις απαιτήσεις για τη συνεισφορά της
EURAMET όσον αφορά τους δείκτες απόδοσης που ορίζονται στο παράρτημα ΙΙ της
απόφασης (ΕΕ) αριθ.... [ειδικό πρόγραμμα εφαρμογής του προγράμματος πλαισίου
«Ορίζοντας 2020»]·
β)      τις απαιτήσεις για τη συνεισφορά της
EURAMET για την παρακολούθηση που αναφέρεται στο παράρτημα ΙΙΙ της απόφασης
(ΕΕ) αριθ.... [ειδικό πρόγραμμα εφαρμογής του προγράμματος πλαισίου «Ορίζοντας
2020»]· 
γ)      τους ειδικούς δείκτες επίδοσης σε σχέση
με τη λειτουργία της EURAMET·
δ)      τις απαιτήσεις για τη EURAMET όσον αφορά
την παροχή πληροφοριών για τα διοικητικά έξοδα και λεπτομερών στοιχείων για την
εφαρμογή του ΕΠΜΚΕ·
ε)      τις ρυθμίσεις όσον αφορά την παροχή των
δεδομένων που είναι αναγκαία για να εξασφαλιστεί ότι η Επιτροπή είναι σε θέση
να τηρήσει τις υποχρεώσεις της όσον αφορά τη διάδοση των αποτελεσμάτων και την
υποβολή εκθέσεων.
Άρθρο 8
Καταγγελία, μείωση ή αναστολή της χρηματοδοτικής συνεισφοράς της Ένωσης
Σε περίπτωση μη εφαρμογής ή ανεπαρκούς,
μερικής ή εκπρόθεσμης εφαρμογής του ΕΠΜΚΕ, η Επιτροπή δύναται να καταγγείλει,
να μειώσει αναλογικά ή να αναστείλει τη χρηματοδοτική συνδρομή της Ένωσης σε
συνάρτηση με την πραγματική εφαρμογή του ΕΠΜΚΕ.
Εάν τα συμμετέχοντα κράτη δεν συνεισφέρουν,
συνεισφέρουν εν μέρει ή εκπρόθεσμα στη χρηματοδότηση του ΕΠΜΚΕ, η Επιτροπή
δύναται να καταγγείλει, να μειώσει αναλογικά ή να αναστείλει τη χρηματοδοτική
συνδρομή της Ένωσης, λαμβάνοντας υπόψη το ποσό της χρηματοδότησης που έχουν
διαθέσει τα συμμετέχοντα κράτη για την εφαρμογή του ΕΠΜΚΕ. 
Άρθρο 9
Εκ των υστέρων έλεγχοι 
1.           Η EURAMET διενεργεί εκ των
υστέρων λογιστικούς ελέγχους των δαπανών των έμμεσων δράσεων σύμφωνα με το
άρθρο 23 του κανονισμού (ΕΕ) αριθ.... [Πρόγραμμα πλαίσιο «Ορίζοντας 2020»]. 
2.           Η Επιτροπή μπορεί να
αποφασίσει να διενεργήσει η ίδια τους ελέγχους που αναφέρονται στην παράγραφο
1.
Άρθρο 10
Προστασία των οικονομικών συμφερόντων της Ένωσης
1.           Η Επιτροπή λαμβάνει τα
κατάλληλα μέτρα για να εξασφαλίζει την προστασία των οικονομικών συμφερόντων
της Ένωσης, με την εφαρμογή προληπτικών μέτρων κατά της απάτης, της διαφθοράς
και κάθε άλλης παράνομης δραστηριότητας, με τη διενέργεια αποτελεσματικών
ελέγχων και με την ανάκτηση, σε περίπτωση που διαπιστωθούν παρατυπίες, των
αχρεωστήτως καταβληθέντων ποσών, καθώς επίσης, οσάκις κρίνεται σκόπιμο, με την
επιβολή αποτελεσματικών, αναλογικών και αποτρεπτικών διοικητικών και
οικονομικών κυρώσεων. 
2.           Η EURAMET παρέχει στο
προσωπικό της Επιτροπής και άλλα εξουσιοδοτημένα από αυτήν πρόσωπα καθώς και
στο Ελεγκτικό Συνέδριο πρόσβαση στους χώρους και στις κτιριακές εγκαταστάσεις
της καθώς και σε όλα τα πληροφοριακά στοιχεία, συμπεριλαμβανομένων των
στοιχείων σε ηλεκτρονική μορφή, που απαιτούνται για την εύρυθμη διεξαγωγή των
λογιστικών ελέγχων τους.
3.           Η Ευρωπαϊκή Υπηρεσία
Καταπολέμησης της Απάτης (OLAF) μπορεί να διενεργεί έρευνες, περιλαμβανομένων
επιτόπιων ελέγχων και επιθεωρήσεων, σύμφωνα με τις διατάξεις και διαδικασίες
που ορίζονται στον κανονισμό (ΕΚ) αριθ. 1073/1999 του Ευρωπαϊκού Κοινοβουλίου
και του Συμβουλίου[17]
και στον κανονισμό (Ευρατόμ, ΕΚ) αριθ. 2185/96[18],
με σκοπό να διαπιστώσει κατά πόσον υπήρξε απάτη, διαφθορά ή κάθε άλλη παράνομη
δραστηριότητα εις βάρος των οικονομικών συμφερόντων της Ένωσης σε σχέση με μια
συμφωνία επιχορήγησης ή απόφαση επιδότησης ή σύμβαση που χρηματοδοτούνται
σύμφωνα με την παρούσα απόφαση.
4.           Συμβάσεις, συμφωνίες
επιχορήγησης και αποφάσεις επιχορήγησης που απορρέουν από την εφαρμογή της
παρούσας απόφασης πρέπει να περιέχουν διατάξεις που εξουσιοδοτούν ρητά την
Επιτροπή, τη EURAMET, το Ελεγκτικό Συνέδριο και την OLAF να διενεργούν τέτοιους
λογιστικούς ελέγχους και έρευνες, σύμφωνα με τις αντίστοιχες αρμοδιότητές τους.

5.           Κατά την εφαρμογή του ΕΠΜΚΕ
τα συμμετέχοντα κράτη λαμβάνουν τα νομοθετικά, κανονιστικά, διοικητικά και
λοιπά μέτρα που είναι αναγκαία για την προστασία των οικονομικών συμφερόντων
της Ένωσης, ιδίως για να διασφαλίσουν την πλήρη ανάκτηση κάθε οφειλόμενου στην
Ένωση ποσού, σύμφωνα με τον κανονισμό (ΕΕ, Ευρατόμ) αριθ. 966/2012 και τον
κατ’ εξουσιοδότηση κανονισμό (ΕΕ) αριθ. 1268/2012.
Άρθρο 11
Κοινοποίηση πληροφοριών
1.           Κατόπιν αιτήματος της
Επιτροπής η EURAMET αποστέλλει κάθε αναγκαία πληροφορία για την προετοιμασία
των εκθέσεων που αναφέρονται στο άρθρο 12.
2.           Τα συμμετέχοντα κράτη
υποβάλλουν στην Επιτροπή, μέσω της EURAMET, κάθε πληροφορία που ζητείται από το
Ευρωπαϊκό Κοινοβούλιο, το Συμβούλιο ή το Ελεγκτικό Συνέδριο σχετικά με την
οικονομική διαχείριση του ΕΠΜΚΕ.
3.           Η Επιτροπή περιλαμβάνει τις
αναφερόμενες στην παράγραφο 2 πληροφορίες στις εκθέσεις που αναφέρονται στο
άρθρο 12.
Άρθρο 12
Αξιολόγηση
1.           Έως τις 31 Δεκεμβρίου 2017 η
Επιτροπή διενεργεί ενδιάμεση αξιολόγηση του ΕΠΜΚΕ. Η Επιτροπή συντάσσει έκθεση
αυτής της αξιολόγησης, η οποία περιέχει τα συμπεράσματα της αξιολόγησης και
παρατηρήσεις της Επιτροπής. Η Επιτροπή διαβιβάζει την έκθεση αυτή στο Ευρωπαϊκό
Κοινοβούλιο και το Συμβούλιο έως τις 30 Ιουνίου 2018.
2.           Κατά τη λήξη της συμμετοχής
της Ένωσης στο ΕΠΜΚΕ, αλλά το αργότερο έως την 31η Δεκεμβρίου 2024, η Επιτροπή
διενεργεί τελική αξιολόγηση του ΕΠΜΚΕ. Η Επιτροπή συντάσσει έκθεση σχετικά με
την αξιολόγηση αυτή, η οποία περιλαμβάνει τα αποτελέσματα της εν λόγω
αξιολόγησης. Η Επιτροπή διαβιβάζει την έκθεση αυτή στο Ευρωπαϊκό Κοινοβούλιο
και το Συμβούλιο.
Άρθρο 13
Έναρξη ισχύος
Η παρούσα απόφαση αρχίζει να ισχύει την
εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής
Ένωσης. Ο παρών κανονισμός είναι δεσμευτικός ως προς όλα τα μέρη του και
ισχύει άμεσα σε κάθε κράτος μέλος.
Άρθρο 14
Αποδέκτες 
Η παρούσα απόφαση απευθύνεται στα κράτη μέλη.
Βρυξέλλες,
Για το Ευρωπαϊκό Κοινοβούλιο                     Για
το Συμβούλιο
Ο Πρόεδρος                                                   Ο
Πρόεδρος
ΠΑΡΑΡΤΗΜΑ I
Στόχοι
του ΕΠΜΚΕ 
Το ΕΠΜΚΕ επιδιώκει τους ακόλουθους γενικούς στόχους:
α)      την πρόταση κατάλληλων, ολοκληρωμένων και
πρόσφορων λύσεων μετρολογίας για τη στήριξη της καινοτομίας και της
ανταγωνιστικότητας της βιομηχανίας, καθώς και τεχνολογιών μέτρησης για την
αντιμετώπιση των κοινωνικών προκλήσεων σε τομείς όπως η υγεία, το περιβάλλον
και η ενέργεια, καθώς και υποστήριξη για την χάραξη και εφαρμογή πολιτικών·
β)      τη δημιουργία ολοκληρωμένου ευρωπαϊκού
συστήματος μετρολογικής έρευνας, με τη δημιουργία κρίσιμης μάζας και την ενεργό
δέσμευση σε περιφερειακό, εθνικό, ευρωπαϊκό και διεθνές επίπεδο. 
ΠΑΡΑΡΤΗΜΑ
II
Έμμεσες
δράσεις που υποστηρίζονται από το ΕΠΜΚΕ 
1.           Το ΕΠΜΚΕ μπορεί να στηρίζει
τις ακόλουθες έμμεσες δράσεις στον τομέα της κοινής έρευνας και τεχνολογικής
ανάπτυξης:
1.1.        επιστημονικές και τεχνικές
δράσεις στήριξης της βασικής επιστημονικής μετρολογίας, θέτοντας τις βάσεις για
όλα τα διαδοχικά στάδια, περιλαμβανομένης και της εφαρμοσμένης μετρολογικής
έρευνας και ανάπτυξης και των συναφών με τη μετρολογία υπηρεσιών·
1.2.        τη μετρολογική έρευνα για την
παροχή λύσεων για τις κοινωνικές προκλήσεις, με έμφαση στις συνεισφορές για την
ενέργεια, το περιβάλλον και την υγεία· 
1.3.        την έρευνα που αποσκοπεί στην
ανάπτυξη νέων οργάνων μέτρησης με στόχο τη βιομηχανική αφομοίωση των
μετρολογικών τεχνολογιών για την τόνωση της καινοτομίας στη βιομηχανία· 
1.4.        δραστηριότητες
προ-τυποποιητικής και συν-τυποποιητικής μετρολογικής έρευνας και ανάπτυξης
γραπτών προτύπων προτεραιότητας που αποσκοπούν στη χρήση της εμπειρογνωμοσύνης
των ινστιτούτων μετρολογίας των συμμετεχόντων κρατών για τη στήριξη της
εφαρμογής της πολιτικής και την επιτάχυνση της εισόδου καινοτόμων προϊόντων και
υπηρεσιών στην αγορά· 
1.5.        δραστηριότητες ανάπτυξης
ικανοτήτων στον τομέα της μετρολογίας σε διαφορετικά τεχνολογικά επίπεδα, με
σκοπό να δημιουργηθεί ένα ισορροπημένο και ολοκληρωμένο σύστημα μετρολογίας στα
συμμετέχοντα κράτη μέλη. 
2.           Το ΕΠΜΚΕ μπορεί να
υποστηρίζει περαιτέρω δράσεις για τη διάδοση και την αξιοποίηση των
αποτελεσμάτων της έρευνας στον τομέα της μετρολογίας.
Το ΕΠΜΚΕ μπορεί να στηρίζει και άλλες ενέργειες
ειδικά για τα ινστιτούτα μετρολογίας που έχουν μηδενικές ή περιορισμένες
επιστημονικές ικανότητες, στηρίζοντάς τα να χρησιμοποιούν άλλα ενωσιακά, εθνικά
ή περιφερειακά προγράμματα για κατάρτιση και κινητικότητα, διασυνοριακή
συνεργασία ή επενδύσεις σε υποδομή στον τομέα της μετρολογίας. 
3.           Το ΕΠΜΚΕ μπορεί να
υποστηρίζει την οργάνωση δραστηριοτήτων δικτύωσης για την προώθηση του ΕΠΜΚΕ
και τη μεγιστοποίηση του αντικτύπου του. 
4.           Οι αναφερόμενες στο σημείο 1
δράσεις εκτελούνται από τα ΕΙΜ και τα ΕΙ. Ωστόσο, το ΕΠΜΚΕ ενθαρρύνει και
στηρίζει τη συμμετοχή και άλλων οντοτήτων. Εκτιμάται ότι κατ' αυτόν τον τρόπο
περίπου το 15% του προϋπολογισμού του ΕΠΜΚΕ θα διατίθεται στις εν λόγω
οντότητες.
ΠΑΡΑΡΤΗΜΑ III
Εφαρμογή
και διαχείριση του ΕΠΜΚΕ
I           Ο ρόλος της EURAMET
1.           Η EURAMET είναι υπεύθυνη για
την εφαρμογή του ΕΠΜΚΕ με την επιφύλαξη του άρθρου 3. Διαχειρίζεται τη
χρηματοδοτική συνεισφορά της Ένωσης στο ΕΠΜΚΕ και είναι υπεύθυνη για την
κατάρτιση και την εφαρμογή του ετήσιου προγράμματος εργασίας, την οργάνωση των
προσκλήσεων υποβολής προτάσεων, τη διεκπεραίωση της αξιολόγησης και κατάταξης
των προτάσεων και για κάθε άλλη δραστηριότητα που προκύπτει από το ετήσιο
πρόγραμμα εργασίας. Η EURAMET είναι υπεύθυνη για τη διαχείριση της
επιχορήγησης, που περιλαμβάνει την υπογραφή συμφωνιών επιχορήγησης, την
είσπραξη, την κατανομή και την παρακολούθηση της χρήσης της χρηματοδοτικής
συνδρομής της Ένωσης και τις πληρωμές στους συμμετέχοντες σε επιλεγμένα έργα
του ΕΠΜΚΕ.
Η παρακολούθηση της χρηματοδοτικής συνδρομής της
Ένωσης καλύπτει όλες τις δραστηριότητες ελέγχου και λογιστικού ελέγχου, εκ των
προτέρων ή/και εκ των υστέρων ελέγχου, που είναι απαραίτητες για την εκτέλεση
των καθηκόντων τα οποία έχει αναθέσει η Επιτροπή στην EURAMET. Σκοπός αυτών των
δραστηριοτήτων είναι να εξασφαλιστεί η εύλογη βεβαιότητα όσον αφορά τη
νομιμότητα και την κανονικότητα των υποκείμενων συναλλαγών και την
επιλεξιμότητα των δαπανών που δηλώνονται στο πλαίσιο των συμφωνιών
επιχορήγησης.
2.           Η EURAMET μπορεί να αναθέτει
στα συμμετέχοντα κράτη ορισμένα διοικητικά και οργανωτικά καθήκοντα κατά την
εφαρμογή του ΕΠΜΚΕ.
II         Η οργανωτική δομή της EURAMET
για την εφαρμογή του ΕΠΜΚΕ
1.           Η επιτροπή του ΕΠΜΚΕ είναι το
όργανο λήψης αποφάσεων για το ΕΠΜΚΕ.
Η επιτροπή του ΕΠΜΚΕ απαρτίζεται από εκπροσώπους
των μελών της EURAMET από τα συμμετέχοντα κράτη. Η στάθμιση των ψήφων
υπολογίζεται με βάση τις εθνικές αναλήψεις υποχρεώσεων σύμφωνα με τον κανόνα
της τετραγωνικής ρίζας.
Λαμβάνει ιδίως αποφάσεις για το στρατηγικό
θεματολόγιο έρευνας και καινοτομίας, τον προγραμματισμό των προσκλήσεων
υποβολής προτάσεων, τη διαδικασία αναθεώρησης κρίσης, την επιλογή των προς
χρηματοδότηση έργων σύμφωνα με τους καταλόγους κατάταξης και την παρακολούθηση
της προόδου των χρηματοδοτούμενων έργων. Εκδίδει το ετήσιο πρόγραμμα εργασίας,
αφού λάβει την έγκριση της Επιτροπής.
Η Επιτροπή συμμετέχει στις συνεδριάσεις της
επιτροπής του ΕΠΜΚΕ με την ιδιότητα του παρατηρητή. Ωστόσο, για την έγκριση του
ετήσιου προγράμματος εργασίας από την επιτροπή του ΕΠΜΚΕ απαιτείται η
προηγούμενη συναίνεση της Επιτροπής. Η επιτροπή του ΕΠΜΚΕ καλεί την Επιτροπή
στις συνεδριάσεις της και διαβιβάζει στην Επιτροπή τα σχετικά έγγραφα. Η
Επιτροπή δύναται να λαμβάνει μέρος στις συζητήσεις στην επιτροπή του ΕΠΜΚΕ.
2.           Ο πρόεδρος της επιτροπής του
ΕΠΜΚΕ και ο αναπληρωτής εκλέγονται από την επιτροπή του ΕΠΜΚΕ. Ο πρόεδρος της
επιτροπής του ΕΠΜΚΕ είναι ο ένας από τους δύο αντιπροέδρους της EURAMET. Ο
πρόεδρος της επιτροπής του ΕΠΜΚΕ εκπροσωπεί την EURAMET σε θέματα που αφορούν
το ΕΠΜΚΕ. 
3.           Το Ερευνητικό Συμβούλιο
απαρτίζεται από εμπειρογνώμονες υψηλού επιπέδου οι οποίοι προέρχονται από τη
βιομηχανία, από την ερευνητική και την ακαδημαϊκή κοινότητα και από
ενδιαφερόμενους διεθνείς οργανισμούς. Παρέχει ανεξάρτητες στρατηγικές συμβουλές
σχετικά με το ετήσιο πρόγραμμα εργασίας του ΕΠΜΚΕ. Τα μέλη του Ερευνητικού
Συμβουλίου διορίζονται από τη γενική συνέλευση της EURAMET.
4.           Η γραμματεία της EURAMET που
παρέχει γενική διοικητική στήριξη για την EURAMET τηρεί τους τραπεζικούς
λογαριασμούς για το ΕΠΜΚΕ.
5.           Η μονάδα στήριξης της
διαχείρισης συγκροτείται ως μέρος της γραμματείας της EURAMET και είναι
υπεύθυνη για την εφαρμογή και την καθημερινή διαχείριση του ΕΠΜΚΕ. 
ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
1.           ΠΛΑΙΣΙΟ ΤΗΣ
ΠΡΟΤΑΣΗΣ/ΠΡΩΤΟΒΟΥΛΙΑΣ 
              1.1.    Ονομασία της πρότασης/πρωτοβουλίας 
              1.2.    Σχετικός(οί)
τομέας(είς) πολιτικής που αφορά(ούν) τη δομή ΔΒΔ/ΠΒΔ
              1.3.    Χαρακτήρας
της πρότασης/πρωτοβουλίας 
              1.4.    Στόχοι

              1.5.    Αιτιολόγηση
της πρότασης/πρωτοβουλίας 
              1.6.    Διάρκεια
και δημοσιονομικές επιπτώσεις 
              1.7.    Προβλεπόμενος(οι)
τρόπος(οι) διαχείρισης 
2.           ΜΕΤΡΑ ΔΙΑΧΕΙΡΙΣΗΣ
              2.1.    Διατάξεις
για την παρακολούθηση και την υποβολή εκθέσεων 
              2.2.    Σύστημα
διαχείρισης και ελέγχου 
              2.3.    Μέτρα
για την πρόληψη περιπτώσεων απάτης και παρατυπίας 
3.           ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ
ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 
              3.1.    Τομέας(είς)
του πολυετούς δημοσιονομικού πλαισίου και γραμμή(ές) των δαπανών του
προϋπολογισμού που επηρεάζονται 
              3.2.    Εκτιμώμενος
αντίκτυπος στις δαπάνες 
              3.2.1. Συνοπτική παρουσίαση
του εκτιμώμενου αντικτύπου στις δαπάνες 
              3.2.2. Εκτιμώμενος
αντίκτυπος στις επιχειρησιακές πιστώσεις 
              3.2.3. Εκτιμώμενος
αντίκτυπος στις πιστώσεις διοικητικού χαρακτήρα
              3.2.4. Συμβατότητα με το
ισχύον πολυετές δημοσιονομικό πλαίσιο
              3.2.5. Συμμετοχή τρίτων στη
χρηματοδότηση 
              3.3.    Εκτιμώμενος αντίκτυπος στα
έσοδα
ΝΟΜΟΘΕΤΙΚΟ
ΔΗΜΟΣΙΟΝΟΜΙΚΟ ΔΕΛΤΙΟ
1.           ΠΛΑΙΣΙΟ ΤΗΣ
ΠΡΟΤΑΣΗΣ/ΠΡΩΤΟΒΟΥΛΙΑΣ
1.1.        Ονομασία της
πρότασης/πρωτοβουλίας
Συμμετοχή
της Ευρωπαϊκής Ένωσης σε ένα ευρωπαϊκό πρόγραμμα μετρολογίας για την καινοτομία
και την έρευνα (ΕΠΜΚΕ) που έχουν αναλάβει από κοινού διάφορα κράτη μέλη
1.2.        Σχετικός(οί) τομέας(είς)
πολιτικής που αφορά(ούν) τη δομή ΔΒΔ/ΠΒΔ[19]
Έρευνα
και καινοτομία: Πρόγραμμα πλαίσιο «Ορίζοντας 2020»
1.3.        Χαρακτήρας της
πρότασης/πρωτοβουλίας
¨ Η πρόταση/πρωτοβουλία αφορά νέα δράση
¨ Η πρόταση/πρωτοβουλία αφορά νέα δράση μετά από πιλοτικό έργο/
προπαρασκευαστική δράση[20]
¨Η πρόταση/ πρωτοβουλία αφορά την παράταση
υφιστάμενης δράσης
¨ Η πρόταση/ πρωτοβουλία αφορά δράση
αναπροσανατολισμένη προς νέα δράση
1.4.        Στόχοι
1.4.1.     Ο(οι) πολυετής(-είς)
στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία
Οι
συνολικοί στόχοι του ΕΠΜΚΕ είναι:
1)
Να προτείνει ολοκληρωμένες και πρόσφορες λύσεις
μετρολογίας για τη στήριξη της καινοτομίας και της ανταγωνιστικότητας της
βιομηχανίας και των τεχνολογιών μέτρησης για την αντιμετώπιση των κοινωνικών
προκλήσεων, όπως η υγεία, το περιβάλλον και η ενέργεια, καθώς και υποστήριξη
για την χάραξη και εφαρμογή πολιτικών.
2)
Η δημιουργία ολοκληρωμένου ευρωπαϊκού
συστήματος μετρολογικής έρευνας, με τη δημιουργία κρίσιμης μάζας και την ενεργό
δέσμευση σε περιφερειακό, εθνικό, ευρωπαϊκό και διεθνές επίπεδο.
1.4.2.     Ειδικός(οί) στόχος(οι) και
σχετική(ές) δραστηριότητα(ες) ΔΒΔ/ΠΒΔ
Ο
κύριος επιχειρησιακός στόχος της παρούσας νομοθετικής πρότασης, δηλαδή η
συμμετοχή της Ένωσης σε κοινό πρόγραμμα Ε&Α και καινοτομίας που
αναλαμβάνεται από διάφορα κράτη μέλη στον τομέα της μετρολογίας, προβλέπεται
ήδη στο πρόγραμμα πλαίσιο «Ορίζοντας 2020» για την Ε&ΤΑ.
Ο
ειδικός στόχος που συνδέεται με τον εν λόγω επιχειρησιακό στόχο είναι η θέσπιση
και λειτουργία του ΕΠΜΚΕ με βασικό αποτέλεσμα την υλοποίηση έργων Ε&Α.
1.4.3.     Αναμενόμενο(α) αποτέλεσμα(τα)
και αντίκτυπος
Να προσδιορισθούν τα
αποτελέσματα που αναμένεται να έχει η πρόταση/πρωτοβουλία όσον αφορά τους
στοχοθετημένους(ες) δικαιούχους/ομάδες.
Το ΕΠΜΚΕ θα συνδυάζει ενωσιακές και εθνικές
επενδύσεις στην έρευνα στον τομέα της μετρολογίας, με στόχο την πρόταση
κατάλληλων, ολοκληρωμένων και πρόσφορων λύσεων μετρολογίας για τη στήριξη της
καινοτομίας και της ανταγωνιστικότητας της βιομηχανίας, καθώς και τεχνολογιών
μέτρησης για την αντιμετώπιση των κοινωνικών προκλήσεων σε τομείς όπως η υγεία,
το περιβάλλον και η ενέργεια.
Αυτό θα στηρίξει τη δημιουργία ενός ολοκληρωμένου
ευρωπαϊκού συστήματος μετρολογικής έρευνας, με τη δημιουργία κρίσιμης μάζας και
την ενεργό δέσμευση σε περιφερειακό, εθνικό, ευρωπαϊκό και διεθνές επίπεδο.
1.4.4.     Δείκτες αποτελεσμάτων και
αντικτύπου
Να προσδιορισθούν οι
δείκτες για την παρακολούθηση της υλοποίησης της πρότασης/πρωτοβουλίας.
Τα
κατωτέρω αποτελέσματα αναμένεται ότι θα εκτιμηθούν με συναφείς δείκτες:
Προώθηση της βιομηχανικής εφαρμογής και βελτίωση της τυποποίησης
Δείκτες:
α) κύκλος εργασιών από νέα ή σημαντικά βελτιωμένα προϊόντα και υπηρεσίες που
μπορούν να αποδοθούν σε ερευνητικές δραστηριότητες του ΕΠΜΚΕ και των προκατόχων
του [στόχος: 400 εκατ. ευρώ], β) μερίδιο ερευνητικών έργων με άξονα τη
βιομηχανία [στόχος: 20%], γ) αξία επιχειρηματικών επενδύσεων σε έργα του ΕΠΜΚΕ,
δ) μερίδιο της ειδικής τυποποιητικής έρευνας [στόχος: 10%], ε) τεχνικές
επιτροπές CEN/CENELEC/ISO/IEC και ισοδύναμα όργανα τυποποίησης με δυναμική
άμεσου οφέλους από έργα του ΕΠΜΚΕ με τη συμμετοχή στο πρόγραμμα.
Διαμόρφωση ενός συνεκτικού, βιώσιμου και ολοκληρωμένου ευρωπαϊκού
τοπίου μετρολογίας για την πλήρη εκμετάλλευση του δυναμικού που διαθέτει η ΕΕ.
Δείκτες:
στ) μερίδιο ειδικών εθνικών επενδύσεων στη μετρολογική έρευνα στην Ευρώπη που
συντονίζονται ή επηρεάζονται μέσω του προγράμματος [στόχος: 50%], ζ) συμμετοχή
στο πρόγραμμα επιστημόνων εκτός ΕΙΜ/ΕΙ [στόχος: διπλάσια σε σύγκριση με το ΕΕΠΜ
] η) επίπεδο επενδύσεων από τα διαρθρωτικά ταμεία και άλλα ευρωπαϊκά, εθνικά ή
περιφερειακά προγράμματα σε δραστηριότητες σχετικές με τη μετρολογία, θ)
ηγετική θέση της Ευρώπης στις διεθνείς επιτροπές μετρολογίας.
Αποτελεσματικότητα του προγράμματος
Δείκτες:
ι) ποιότητα της διαδικασίας υποβολής, αξιολόγησης και επιλογής προτάσεων, (ια)
χρόνος έως την επιχορήγηση, ιβ) τρέχοντα έξοδα λειτουργίας του ΕΠΜΚΕ [στόχος:
≤ 5%].
Σημαντικά κοινωνικοοικονομικά οφέλη και συμβολή σε καίριους στόχους
πολιτικής
Αυτό
θα εκτιμηθεί στο πλαίσιο της ανεξάρτητης ενδιάμεσης και τελικής αξιολόγησης,
συμπληρωματικά με τους άλλους δείκτες.
1.5.        Αιτιολόγηση της
πρότασης/πρωτοβουλίας
1.5.1.     Βραχυπρόθεσμη ή μακροπρόθεσμη
κάλυψη αναγκών
Το
ΕΠΜΚΕ θα χρησιμοποιήσει ενωσιακούς και εθνικούς πόρους και θα εξασφαλίσει ότι η
μετρολογική έρευνα έχει μεγαλύτερη επίπτωση στην οικονομική ανάπτυξη και στην
επίλυση κοινωνικοοικονομικών προβλημάτων και την αντιμετώπιση του τρέχοντος
κατακερματισμού και των διαρθρωτικών αδυναμιών του ευρωπαϊκού συστήματος
μετρολογικής έρευνας και καινοτομίας.
1.5.2.     Προστιθέμενη αξία της
συμμετοχής της ΕΕ
Η
προστιθέμενη αξία της δημόσιας παρέμβασης σε επίπεδο ΕΕ έγκειται στην ικανότητα
της ΕΕ να ενοποιεί κατακερματισμένα εθνικά ερευνητικά προγράμματα, να βοηθά
στον σχεδιασμό κοινών στρατηγικών έρευνας και χρηματοδότησης σε διασυνοριακό
επίπεδο και να επιτυγχάνει κρίσιμη μάζα φορέων και επενδύσεων που απαιτούνται
για την επίλυση των προβλημάτων που αντιμετωπίζει το σύστημα μετρολογικής έρευνας,
αυξάνοντας παράλληλα την αποτελεσματικότητα των δημόσιων δαπανών.
Το
ΕΠΜΚΕ θα ενισχύσει τι ικανότητες μέτρησης με στρατηγικές επιπτώσεις για την
Ευρώπη. Αυτό θα πραγματοποιηθεί με συνεκτικό και μη αποσπασματικό τρόπο, με
μεγαλύτερη κρίσιμη μάζα και θα αποφέρει οικονομικά αποδοτικότερες και
διαλειτουργικές λύσεις.
1.5.3.     Διδάγματα που αποκομίστηκαν
από ανάλογες εμπειρίες του παρελθόντος
Η
ενδιάμεση αξιολόγηση του προκατόχου ΕΕΠΜ που διενεργήθηκε στο πλαίσιο του 7ου
ΠΠ εντόπισε ορισμένες ελλείψεις που έχουν αντιμετωπιστεί κατά τον σχεδιασμό του
ΕΠΜΚΕ (ειδική στήριξη για την καινοτομία, την τυποποίηση, την ανάπτυξη
ικανοτήτων και το άνοιγμα του προγράμματος στην επιστήμη αριστείας).
1.5.4.     Συνέπεια και ενδεχόμενη
συνέργεια με άλλα συναφή μέσα
Το
ΕΠΜΚΕ θα συνεισφέρει σε διάφορες εμβληματικές πρωτοβουλίες στο πλαίσιο της
στρατηγικής «Ευρώπη 2020» που επηρεάζονται από τη μετρολογική έρευνα, όπως η
«Ένωση καινοτομίας», το «Ψηφιακό θεματολόγιο για την Ευρώπη», «Μια Ευρώπη που
χρησιμοποιεί αποτελεσματικά τους πόρους» και «Μια βιομηχανική πολιτική για την
εποχή της παγκοσμιοποίησης».
Το
ΕΠΜΚΕ θα συμβάλει σημαντικά στην επίτευξη των στόχων του προγράμματος
«Ορίζοντας 2020», στηρίζοντας θέματα που έχουν άμεση συνάφεια με τις
προτεραιότητες του προγράμματος «Ορίζοντας 2020».
1.6.        Διάρκεια και δημοσιονομικές
επιπτώσεις
X Πρόταση /πρωτοβουλία περιορισμένης διάρκειας
–     
Πρόταση/πρωτοβουλία σε ισχύ από 1/1/2014 έως
31/12/2024
–     
Δημοσιονομικές επιπτώσεις από το 2014 έως το 2020
για τις πιστώσεις αναλήψεως υποχρεώσεων όσο και για τις πιστώσεις πληρωμών
2014-2024
¨ Πρόταση /πρωτοβουλία απεριόριστης διάρκειας
–     
Εκτέλεση με περίοδο έναρξης από ΕΕΕΕ έως ΕΕΕΕ,
–     
και στη συνέχεια λειτουργία με κανονικό ρυθμό.
1.7.        Προβλεπόμενος(οι) τρόπος(οι)
διαχείρισης[21]
¨ Κεντρική άμεση διαχείριση από την Επιτροπή
¨ Κεντρική έμμεση
διαχείριση με ανάθεση καθηκόντων εκτέλεσης σε:
–     
¨  εκτελεστικούς οργανισμούς
–     
¨  οργανισμούς που έχει συστήσει η Ένωση[22]
–     
X  εθνικούς δημόσιους οργανισμούς/ οργανισμούς με
αποστολή δημόσιας υπηρεσίας
–     
¨  πρόσωπα επιφορτισμένα με την εκτέλεση συγκεκριμένων δράσεων δυνάμει
του τίτλου V της Συνθήκης για την Ευρωπαϊκή Ένωση, όπως προσδιορίζονται στην
αντίστοιχη βασική πράξη κατά την έννοια του άρθρου 49 του δημοσιονομικού
κανονισμού
¨ Επιμερισμένη διαχείριση με τα κράτη μέλη
¨ Αποκεντρωμένη διαχείριση με τρίτες χώρες
¨ Από κοινού διαχείριση με διεθνείς οργανισμούς (να προσδιορισθεί)
Εάν αναφέρονται
περισσότεροι τρόποι διαχείρισης, παρακαλείσθε να τους διευκρινίσετε στο τμήμα
«Παρατηρήσεις».
Παρατηρήσεις
Έχει θεσπιστεί
ειδική εκτελεστική δομή με τίτλο EURAMET (εφεξής EURAMET) που διοικείται
από τα συμμετέχοντα κράτη για τη διαχείριση της πρωτοβουλίας. Η χρηματοδοτική
συνεισφορά της Ένωσης στην πρωτοβουλία θα χορηγείται μέσω αυτού του οργανισμού.
2.           ΜΕΤΡΑ ΔΙΑΧΕΙΡΙΣΗΣ
2.1.        Διατάξεις για την παρακολούθηση
και την υποβολή εκθέσεων
Να προσδιορισθούν η
συχνότητα και οι όροι
Μετά
τη θέσπισή του το ΕΠΜΚΕ θα παρακολουθείται μέσω ετήσιων εκθέσεων που θα
υποβάλλει η EURAMET.
Θα
πραγματοποιηθεί επίσης ενδιάμεση αξιολόγηση το αργότερο έως το 2017. Κατά τη λήξη
της συμμετοχής της ΕΕ στο ΕΠΜΚΕ, το αργότερο έως το 2024, μια ανεξάρτητη τελική
αξιολόγηση θα επανεξετάσει την επίτευξη των στόχων, τα αποτελέσματα και τον
αντίκτυπο.
2.2.        Σύστημα διαχείρισης και
ελέγχου
2.2.1.     Κίνδυνος(-οι) που έχει(-ουν)
επισημανθεί
1)
Ικανότητα διαχείρισης του προϋπολογισμού της Ένωσης και προστασίας των
οικονομικών συμφερόντων της ΕΕ από την ειδική εκτελεστική δομή EURAMET.
Ικανότητα
των συμμετεχόντων κρατών να συγχρηματοδοτήσουν το πρόγραμμα.
2.2.2.     Προβλεπόμενη(-ες) μέθοδος(-οι)
ελέγχου
Κίνδυνος
1: Βλ. κεφάλαιο 2.3.
Κίνδυνος
2: Τα κονδύλια της ΕΕ μπορούν να αποδεσμεύονται μόνο αν υπάρχουν αποδείξεις για
τις εθνικές δεσμεύσεις χρηματοδότησης, τόσο σε επίπεδο ετήσιας συμφωνίας
χρηματοδότησης όσο και σε επίπεδο πληρωμών προς τους εθνικούς φορείς συμμετοχής
στα έργα. Μια άλλη διασφάλιση είναι ότι η χρηματοδότηση της ΕΕ δεν μπορεί να
υπερβαίνει το 50% της συνολικής δημόσιας χρηματοδότησης που χορηγείται στο
πρόγραμμα και η χρηματοδότηση της ΕΕ δεν μπορεί να καλύπτει διοικητικές
δαπάνες.
2.2.3.     Κόστος και τα οφέλη των
ελέγχων και το πιθανό ποσοστό μη συμμόρφωσης
Το
σύστημα ελέγχου που θεσπίζεται για την εφαρμογή του προγράμματος θα είναι
σχεδιασμένο κατά τρόπο ώστε να παρέχει εύλογη διαβεβαίωση για την επίτευξη
επαρκούς διαχείρισης των κινδύνων που σχετίζονται με την αποτελεσματικότητα και
την αποδοτικότητα των διαδικασιών καθώς και για τη νομιμότητα και κανονικότητα
των υποκείμενων πράξεων, λαμβάνοντας δεόντως υπόψη τον ειδικό χαρακτήρα του
ΕΠΜΚΕ ως σύμπραξη μεταξύ δημόσιων φορέων. Το σύστημα ελέγχου πρέπει να
εξασφαλίζει ισορροπία ανάμεσα στην εμπιστοσύνη και τον έλεγχο, λαμβάνοντας
υπόψη τις διοικητικές και λοιπές δαπάνες των ελέγχων σε όλα τα επίπεδα, ιδίως
για τους συμμετέχοντες, ώστε να είναι σε θέση να συμβάλλει στην επίτευξη των στόχων
του προγράμματος πλαισίου «Ορίζοντας 2020».
2.3.        Μέτρα για την πρόληψη
περιπτώσεων απάτης και παρατυπίας
Να προσδιορισθούν
υπάρχοντα ή προβλεπόμενα μέτρα πρόληψης και προστασίας.
Το
άρθρο 3 της απόφασης για τη θέσπιση του ΕΠΜΚΕ αναφέρει ότι η συνεισφορά της
Ένωσης εξαρτάται από την τήρηση από την EURAMET των απαιτήσεων για την υποβολή
εκθέσεων που ορίζει το άρθρο 60 παράγραφος 5 του κανονισμού (ΕΕ, Ευρατόμ) αριθ.
966/2012. Σύμφωνα με το άρθρο 8, η Επιτροπή μπορεί να καταγγείλει, να μειώσει ή
να αναστείλει τη συνεισφορά της. 
Η
συμφωνία ανάθεσης που συνάπτεται μεταξύ της Επιτροπής και της EURAMET σύμφωνα
με το άρθρο 61 του κανονισμού (ΕΕ, Ευρατόμ) αριθ. 966/2012 θα παρέχει την
Επιτροπή την εξουσία να εποπτεύει τις δραστηριότητες της EURAMET, ιδιαίτερα με
τη διεξαγωγή λογιστικών ελέγχων.
3.           ΕΚΤΙΜΩΜΕΝΟΣ ΔΗΜΟΣΙΟΝΟΜΙΚΟΣ
ΑΝΤΙΚΤΥΠΟΣ ΤΗΣ ΠΡΟΤΑΣΗΣ/ ΠΡΩΤΟΒΟΥΛΙΑΣ
3.1.        Τομέας(είς) του πολυετούς
δημοσιονομικού πλαισίου και γραμμή(ές) των δαπανών του προϋπολογισμού που
επηρεάζονται
Υφιστάμενες γραμμές του προϋπολογισμού κατά
σειρά των τομέων του πολυετούς δημοσιονομικού πλαισίου και γραμμών του
προϋπολογισμού. Ο πίνακας Θα
επικαιροποιηθεί μετά από συμφωνία.
 Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπανών || Συνεισφορά 
 Αριθμός Αριθμός [Περιγραφή …...….] || ΔΠ/ΜΔΠ ([23]) || χωρών ΕΖΕΣ[24] || υποψήφιων χωρών[25] || τρίτων χωρών || κατά την έννοια του άρθρου 18 παράγραφος 1 στοιχείο αα) του δημοσιονομικού κανονισμού 
 1A || 08.0204 Οριζόντιες δραστηριότητες του προγράμματος «Ορίζοντας 2020» || ΔΠ/ΜΔΠ || Ναι || Ναι || Ναι || Ναι 
 1A || 08 02 02 01 Ηγετική θέση στους τομείς των νανοτεχνολογιών, των προηγμένων υλικών, της βιοτεχνολογίας και της προηγμένης κατασκευή και μεταποίησης, || ΔΠ/ΜΔΠ || Ναι || Ναι || Ναι || Ναι 
 1A || 08 02 03 01 Βελτίωση της διά βίου υγείας και ευημερίας || ΔΠ/ΜΔΠ || Ναι || Ναι || Ναι || Ναι 
 1A || 08 02 03 02 Βελτίωση της ασφάλειας των τροφίμων, ανάπτυξη βιώσιμης γεωργίας, έρευνα στον τομέα της θάλασσας και της ναυτιλίας, και βιοοικονομία || ΔΠ/ΜΔΠ || Ναι || Ναι || Ναι || Ναι 
 1A || 08 02 03 03 Μετάβαση σε ένα αξιόπιστο, αειφόρο και ανταγωνιστικό ενεργειακό σύστημα || ΔΠ/ΜΔΠ || Ναι || Ναι || Ναι || Ναι 
 1A || 08 02 03 04 Δημιουργία ενός ευρωπαϊκού συστήματος μεταφορών αποδοτικού ως προς τη χρήση πόρων, φιλικού προς το περιβάλλον, ασφαλούς και με απρόσκοπτη λειτουργία || ΔΠ/ΜΔΠ || Ναι || Ναι || Ναι || Ναι 
 1A || 08 02 03 05 Δημιουργία μιας αποδοτικής ως προς τους πόρους και ανθεκτική στην αλλαγή του κλίματος οικονομία και βιώσιμος εφοδιασμός πρώτων υλών || ΔΠ/ΜΔΠ || Ναι || Ναι || Ναι || Ναι 
 1A || 09 04 02 01 Ηγετική θέση στην τεχνολογία των πληροφοριών και των επικοινωνιών || ΔΠ/ΜΔΠ || Ναι || Ναι || Ναι || Ναι 
3.2.        Εκτιμώμενος αντίκτυπος στις
δαπάνες
3.2.1.     Συνοπτική παρουσίαση του
εκτιμώμενου αντικτύπου στις δαπάνες
σε εκατ. ευρώ (με 3 δεκαδικά ψηφία)
 Τομέας πολυετούς δημοσιονομικού πλαισίου: || Αριθμός 1A || Τομέας 1α Ανταγωνιστικότητα για την ανάπτυξη και την απασχόληση 
 ΓΔ: RTD,CNECT ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || Έτος 2021-2024 || ΣΥΝΟΛΟ[26] 
  Επιχειρησιακές πιστώσεις ||   ||   ||   ||   ||   ||   ||   ||   ||   
 08 02 02 01 Ηγετική της θέση στους τομείς της νανοτεχνολογίας, των προηγμένων υλικών, της βιοτεχνολογίας και της προηγμένης κατασκευής και μεταποίησης, || Αναλήψεις υποχρεώσεων || (1) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Πληρωμές || (2) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 08 02 03 01 Βελτίωση της διά βίου υγείας και ευημερίας || Αναλήψεις υποχρεώσεων || (1α) || 5,714 || 9,143 || 9,714 || 9,714 || 9,143 || 8,572 || 8,000 ||   || 60,000 
 Πληρωμές || (2α) ||   || 0,571 || 6,057 || 9,200 || 9,714 || 9,658 || 9,086 || 15,714 || 60,000 
 08 02 03 02 Η βελτίωση της ασφάλειας των τροφίμων, ανάπτυξη βιώσιμης γεωργία, έρευνα στον τομέα της θάλασσας και της ναυτιλίας και βιοοικονομία || Αναλήψεις υποχρεώσεων || (1β) || 1,429 || 2,285 || 2,429 || 2,429 || 2,285 || 2,143 || 2,000 ||   || 15,000 
 Πληρωμές || (2β) ||   || 0,143 || 1,514 || 2,300 || 2,429 || 2,414 || 2,271 || 3,929 || 15,000 
 08 02 03 03 Μετάβαση σε ένα αξιόπιστο, αειφόρο και ανταγωνιστικό ενεργειακό σύστημα || Αναλήψεις υποχρεώσεων || (1γ) || 5,714 || 9,144 || 9,714 || 9,714 || 9,143 || 8,571 || 8,000 ||   || 60,000 
 Πληρωμές || (2γ) ||   || 0,572 || 6,057 || 9,200 || 9,714 || 9,657 || 9,086 || 15,714 || 60,000 
 08 02 03 04 Δημιουργία ενός ευρωπαϊκού συστήματος μεταφορών αποδοτικού ως προς τη χρήση των πόρων, φιλικού προς το περιβάλλον, ασφαλούς και με απρόσκοπτη λειτουργία || Αναλήψεις υποχρεώσεων || (1δ) || 2,143 || 3,428 || 3,643 || 3,643 || 3,429 || 3,214 || 3,000 ||   || 22,500 
 Πληρωμές || (2δ) ||   || 0,214 || 2,272 || 3,450 || 3,643 || 3,621 || 3,407 || 5,893 || 22,500 
 08 02 03 05 Δημιουργία μιας αποδοτικής ως προς τους πόρους και ανθεκτικής στην αλλαγή του κλίματος οικονομίας και βιώσιμου εφοδιασμού πρώτων υλών || Αναλήψεις υποχρεώσεων || (1ε) || 5,000 || 8,000 || 8,500 || 8,500 || 8,000 || 7,500 || 7,000 ||   || 52,500 
 Πληρωμές || (2ε) ||   || 0,500 || 5,300 || 8,050 || 8,500 || 8,450 || 7,950 || 13,750 || 52,500 
 ΣΥΝΟΛΟ πιστώσεων για την ΓΔ RTD || Αναλήψεις υποχρεώσεων || = 1 + 1α — Ε || 25,000 || 40,000 || 42,500 || 42,500 || 40,000 || 37,500 || 35,000 ||   || 262,500 
 Πληρωμές || = 2 + 2A — Ε ||   || 2,500 || 26,500 || 40,250 || 42,500 || 42,250 || 39,750 || 68,750 || 262,500 
 09 04 02 01 Ηγετική θέση στην τεχνολογία των πληροφοριών και των επικοινωνιών || Αναλήψεις υποχρεώσεων || (1στ) ||   ||   || 5,000 || 5,000 || 7,500 || 10,000 || 10,000 ||   || 37,500 
 Πληρωμές || (2στ) ||   ||   ||   || 0,500 || 5,000 || 5,250 || 7,750 || 19,000 || 37,500 
 ΣΥΝΟΛΟ πιστώσεων για την ΓΔ CNECT || Αναλήψεις υποχρεώσεων || = 1ΣΤ ||   ||   || 5,000 || 5,000 || 7,500 || 10,000 || 10,000 ||   || 37,500 
 Πληρωμές || = 2στ ||   ||   ||   || 0,500 || 5,000 || 5,250 || 7,750 || 19,000 || 37,500 
   ||   || (3) ||   ||   ||   ||   ||   ||   ||   ||   ||   
 ΣΥΝΟΛΟ πιστώσεων για την ΓΔ RTD, CNECT || Αναλήψεις υποχρεώσεων || = 1 + 1α — ΣΤ || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Πληρωμές || = 2 + 2A — ΣΤ ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || (4) || 25,000 || 40,000 || 47,500 || 47,500 || 47,500 || 47,500 || 45,000 ||   || 300,000 
 Πληρωμές || (5) ||   || 2,500 || 26,500 || 40,750 || 47,500 || 47,500 || 47,500 || 87,750 || 300,000 
 ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων (08 01 05) || (6) || 0,131 || 0,134 || 0,136 || 0,139 || 0,142 || 0,145 || 0,148 ||   || 0,975 
 ΣΥΝΟΛΟ πιστώσεων  του ΤΟΜΕΑ 1A του πολυετούς δημοσιονομικού πλαισίου || Αναλήψεις υποχρεώσεων || =4+ 6 || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Πληρωμές || =5+ 6 || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
Ο πίνακας αυτός
εμφανίζει την ετήσια πηγή χρηματοδότησης του ΕΠΜΚΕ. Ωστόσο, ο προϋπολογισμός
για το ΕΠΜΚΕ θα εκτελεστεί από τη γραμμή του προϋπολογισμού 08.0204 οριζόντιες
δραστηριότητες του προγράμματος «Ορίζοντας 2020».
 Τομέας του πολυετούς δημοσιονομικού πλαισίου || 1A || Τομέας 1α Ανταγωνιστικότητα για την ανάπτυξη και την απασχόληση «Διοικητικές δαπάνες» 
σε εκατ. ευρώ (με 3 δεκαδικά ψηφία)
   ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ΓΔ: RTD ||   ||   
  Ανθρώπινοι πόροι || 0,131 || 0,134 || 0,136 || 0,139 || 0,142 || 0,145 || 0,148 || 0,975 
  Άλλες διοικητικές δαπάνες ||   ||   ||   ||   ||   ||   ||   ||   
 ΣΥΝΟΛΟ ΓΔ RTD || Πιστώσεις || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 ΣΥΝΟΛΟ πιστώσεων του ΤΟΜΕΑ 1A του πολυετούς δημοσιονομικού πλαισίου || (Σύνολο αναλήψεων υποχρεώσεων = Σύνολο πληρωμών) || 0,131 || 0,134 || 0,136 || 0,139 || 0,142 || 0,145 || 0,148 || 0,975 
σε εκατ. ευρώ (με 3 δεκαδικά ψηφία)
   ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || Έτος 2021 - 2024 || ΣΥΝΟΛΟ 
 ΣΥΝΟΛΟ πιστώσεων για τους ΤΟΜΕΙΣ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 25,131 || 40,134 || 47,636 || 47,639 || 47,642 || 47,645 || 445,148 ||   || 300,975 
 Πληρωμές || 0,131 || 2,634 || 26,636 || 40,889 || 47,642 || 47,645 || 47,648 || 87,750 || 300,975 
3.2.2.     Εκτιμώμενος αντίκτυπος στις
επιχειρησιακές πιστώσεις
–     
¨  Η πρόταση/πρωτοβουλία δεν απαιτεί τη χρησιμοποίηση επιχειρησιακών
πιστώσεων
–     
X  Η πρόταση/πρωτοβουλία απαιτεί τη χρήση
επιχειρησιακών πιστώσεων, όπως εξηγείται κατωτέρω:
Πιστώσεις αναλήψεων υποχρεώσεων σε εκατ. ευρώ (με 3
δεκαδικά ψηφία)
 Αναγράφονται οι στόχοι και οι υλοποιήσεις ò ||   ||   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 ||   || ΣΥΝΟΛΟ 
   ||   || 
 Είδος   || Μέσο κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Συνολικός αριθμός || Συνολικό κόστος 
 Εγκατάσταση και τη λειτουργία του ΕΠΜΚΕ ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Υλοποίηση*, ** || Έργα Ε&Α ||   || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 Υποσύνολο για ειδικό στόχο αριθ. 1 || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
 ΣΥΝΟΛΙΚΟ ΚΟΣΤΟΣ || 25 || 50,000 || 40 || 80,000 || 47 || 95,000 || 47 || 95,000 || 47 || 95,000 || 47 || 95,000 || 47 || 90,000 || 300 || 600,000 
1 Η συνεισφορά της ΕΕ στο συνολικό κόστος δεν
υπερβαίνει τα 300 εκατ. ευρώ.
(*) Το διοικητικό κόστος της EURAMET eV για την
εφαρμογή του ΕΠΜΚΕ εντός ανωτάτου ορίου 30 εκατ. ευρώ [5%] θα καλυφθεί από τα
συμμετέχοντα κράτη. χωρίς καμία συνεισφορά της Ένωσης.
(**) Τεκμαίρεται μέσο κόστος 2 εκατ. ευρώ για κάθε
έργο ΕΠΜΚΕ. Ο συνολικός προϋπολογισμός του προγράμματος ύψους 600 εκατ. ευρώ
εκτιμάται ότι θα χρηματοδοτήσει περίπου 300 έργα. 
3.2.3.     Εκτιμώμενος αντίκτυπος στις
πιστώσεις διοικητικού χαρακτήρα
3.2.3.1.  Συνοπτική παρουσίαση
–     
¨  Η πρόταση/πρωτοβουλία δεν συνεπάγεται τη χρησιμοποίηση πιστώσεων
διοικητικής λειτουργίας
–     
X  Η πρόταση/πρωτοβουλία συνεπάγεται τη
χρησιμοποίηση πιστώσεων διοικητικής λειτουργίας, όπως εξηγείται κατωτέρω:
σε εκατ. ευρώ (με 3
δεκαδικά ψηφία)
   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ΤΟΜΕΑΣ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Ανθρώπινοι πόροι ||   ||   ||   ||   ||   ||   ||   ||   
 Άλλες διοικητικές δαπάνες ||   ||   ||   ||   ||   ||   ||   ||   
 Υποσύνολο ΤΟΜΕΑ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Εκτός του ΤΟΜΕΑ 5[27] του πολυετούς δημοσιονομικού πλαισίου   ||   ||   ||   ||   ||   ||   ||   ||   
 Ανθρώπινοι πόροι || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 Άλλες δαπάνες διοικητικού χαρακτήρα ||   ||   ||   ||   ||   ||   ||   ||   
 Υποσύνολο εκτός του ΤΟΜΕΑ 5 του πολυετούς δημοσιονομικού πλαισίου || 0,131 || 0,134 || 0,136 || 0,139 || 0,142 || 0,145 || 0,148 || 0,975 
 ΣΥΝΟΛΟ || 0,131 || 0,134 || 0,136 || 0,139 || 0,142 || 0,145 || 0,148 || 0,975 
Οι ανάγκες σε
ανθρώπινους πόρους θα καλυφθούν από υπαλλήλους της ΓΔ, οι οποίοι έχουν ήδη
ορισθεί για τη διαχείριση της δράσης ή/και με αναδιάταξη εντός της ΓΔ, σε
συνδυασμό, εφόσον απαιτηθεί, με πρόσθετα κονδύλια τα οποία μπορεί να χορηγηθούν
στη διαχειρίστρια ΓΔ στο πλαίσιο της ετήσιας διαδικασίας κατανομής και με βάση
τους δημοσιονομικούς περιορισμούς.
3.2.3.2.   Κατ’ εκτίμηση απαιτούμενοι
ανθρώπινοι πόροι
–     
¨  Η πρόταση/πρωτοβουλία δεν συνεπάγεται τη χρησιμοποίηση ανθρώπινων
πόρων
–     
X  Η πρόταση/πρωτοβουλία συνεπάγεται τη
χρησιμοποίηση ανθρώπινων πόρων, όπως εξηγείται κατωτέρω:
Εκτίμηση η οποία πρέπει να διατυπωθεί σε
μονάδες ισοδύναμου πλήρους απασχόλησης
   || Έτος 2014 || Έτος 2015 || Έτος 2016 || Έτος 2017 || Έτος 2018 || Έτος 2019 || Έτος 2020 || ΣΥΝΟΛΟ 
 ·Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) 
 08 01 01 01 (Έδρα και γραφεία Αντιπροσωπειών της Επιτροπής) ||   ||   ||   ||   ||   ||   ||   ||   
 XX 01 01 02 (Αντιπροσωπείες) ||   ||   ||   ||   ||   ||   ||   ||   
 08 01 05 01 (Έμμεση έρευνα) || 1 || 1 || 1 || 1 || 1 || 1 || 1 || 7 
 10 01 05 01 (άμεση έρευνα) ||   ||   ||   ||   ||   ||   ||   ||   
 ·Εξωτερικό προσωπικό (σε μονάδες ισοδυνάμων πλήρους απασχόλησης: ΙΠΑ)[28]   
 XX 01 02 01 (ΣΥ, ΠΠ, ΑΕΕ από το «συνολικό κονδύλιο») ||   ||   ||   ||   ||   ||   ||   ||   
 XX 01 02 02 (ΣΥ, ΠΥ, ΝΕΑ, ΤΥ και ΑΕΕ στις Αντιπροσωπείες) ||   ||   ||   ||   ||   ||   ||   ||   
 XX 01 04 εε[29]   || Στην έδρα ||   ||   ||   ||   ||   ||   ||   ||   
 σε Αντιπροσωπείες ||   ||   ||   ||   ||   ||   ||   ||   
 XX 01 05 02 (ΣΥ, ΠΠ, ΑΕΕ - Έμμεση έρευνα)   ||   ||   ||   ||   ||   ||   ||   ||   
 10 01 05 02 (ΣΥ, ΠΠ, ΑΕΕ - Άμεση έρευνα) ||   ||   ||   ||   ||   ||   ||   ||   
 Άλλη γραμμή του προϋπολογισμού (να προσδιορισθεί) ||   ||   ||   ||   ||   ||   ||   ||   
 ΣΥΝΟΛΟ || 1 || 1 || 1 || 1 || 1 || 1 || 1 || 7 
Οι ανάγκες σε
ανθρώπινους πόρους θα καλυφθούν από υπαλλήλους της ΓΔ Έρευνα και Καινοτομία, οι
οποίοι έχουν ήδη ορισθεί για τη διαχείριση της δράσης ή/και για αναδιάταξη
εντός της ΓΔ, σε συνδυασμό, εφόσον απαιτηθεί, με πρόσθετα κονδύλια τα οποία μπορεί
να χορηγηθούν στη διαχειρίστρια ΓΔ στο πλαίσιο της ετήσιας διαδικασίας
κατανομής, λαμβανομένων υπόψη των δημοσιονομικών περιορισμών.
Περιγραφή των προς
εκτέλεση καθηκόντων:
 Υπάλληλοι: Συμμετοχή σε συνεδριάσεις της επιτροπής του ΕΠΜΚΕ και σε συνεδριάσεις του Συμβουλίου έρευνας του ΕΠΜΚΕ καθώς και σε συσκέψεις εργασίας και εκδηλώσεις διάδοσης Συμμετοχή ως παρατηρητής στις αξιολογήσεις των προτάσεων του ΕΠΜΚΕ Διαπραγμάτευση και προετοιμασία της συμφωνίας με τη δομή αποκεντρωμένης διαχείρισης Προετοιμασία της ετήσιας απόφασης χρηματοδότησης και των αντίστοιχων πληρωμών Έγκριση του ετήσιου προγράμματος εργασίας Παρακολούθηση της υλοποίησης βάσει των ετήσιων εκθέσεων και συντονισμός της ενδιάμεσης και της τελικής αξιολόγησης Δημοσιονομικός και νομικός έλεγχος της υλοποίησης του ΕΠΜΚΕ   
 Εξωτερικό προσωπικό: Ανεφάρμοστο ||   
3.2.4.     Συμβατότητα με το ισχύον
πολυετές δημοσιονομικό πλαίσιο
–     
X  Η πρόταση /πρωτοβουλία είναι συμβατή με το
επόμενο πολυετές δημοσιονομικό πλαίσιο.
–     
¨  Η πρόταση απαιτεί επαναπρογραμματισμό του σχετικού τομέα του
πολυετούς δημοσιονομικού πλαισίου. 
–      ¨  Η πρόταση
/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του
πολυετούς δημοσιονομικού πλαισίου.
3.2.5.     Συμμετοχή τρίτων στη
χρηματοδότηση
–     
Η πρόταση/πρωτοβουλία προβλέπει τη συγχρηματοδότηση
που εκτιμάται κατωτέρω:
Πιστώσεις σε εκατομμύρια ευρώ (με 3 δεκαδικά ψηφία)
   || 2014 || 2015 || 2016 || 2017 || 2018 || 2019 || 2020 || Σύνολο 
 Συμμετέχοντα κράτη || 25,000 || 40,000 || 47,500 || 47,500 || 47,500 || 47,500 || 45,000 || 300,000 
 ΣΥΝΟΛΟ συγχρηματοδοτούμενων πιστώσεων || 25,000 || 40,000 || 47,500 || 47,500 || 47,500 || 47,500 || 45,000 || 300,000 

Λεπτομέρειες συγχρηματοδότησης
Προβλέπεται ανώτατη συνεισφορά της Ευρωπαϊκής
Ένωσης 300 εκατ. ευρώ, υπό την προϋπόθεση ότι τα συμμετέχοντα κράτη θα
συνεισφέρουν στο ΕΠΜΚΕ ποσό τουλάχιστον 300 εκατ. ευρώ το διάστημα 2014-2024
από τους εθνικούς προϋπολογισμούς.
3.3.        Εκτιμώμενος αντίκτυπος στα
έσοδα
–     
X  Η πρόταση /πρωτοβουλία δεν έχει δημοσιονομικές
επιπτώσεις στα έσοδα.
–     
¨  Η πρόταση/πρωτοβουλία έχει τον δημοσιονομικό αντίκτυπο που
περιγράφεται κατωτέρω:
–                   
¨         στους ιδίους πόρους
–                   
¨         σε διάφορα έσοδα
[1]               Απόφαση αριθ. 912/2009/ΕΚ του
Ευρωπαϊκού Κοινοβουλίου και του Συμβουλίου της 16ης Σεπτεμβρίου 2009 περί της
συμμετοχής της Κοινότητας σε ευρωπαϊκό ερευνητικό πρόγραμμα μετρολογίας το
οποίο έχουν αναλάβει πλείονα κράτη μέλη (ΕΕ L 257 της
30.9.2009).
[2]               Το ποσό είναι ενδεικτικό και θα εξαρτηθεί από το τελικό
ποσό για τη ΓΔ RTD και τη ΓΔ CNECT βάσει των προαναφερόμενων προκλήσεων
/θεμάτων. 
[3]               ΕΕ C … [γνώμη της ΟΚΕ]
[4]               COM(2010)2020 τελικό της 3ης Μαρτίου 2010.
[5]               ΕΕ … [H2020 FP].
[6]               ΕΕ L 257 της 30.9.2009, σ. 12.
[7]               ΕΕ L 412 της 30.12.2006, σ. 1.
[8]               COM(2012) 174 τελικό της 16ης Απριλίου 2012.
[9]               ΕΕ … [H2020 SP.
[10]             COM(2010) 546 τελικό της 6ης Οκτωβρίου 2010.
[11]             COM(2010) 245 τελικό/2 της 26ης Αυγούστου 2010.
[12]             COM(2011) 21 της 26ης Ιανουαρίου 2011.
[13]             COM(2012) 582 τελικό της 10ης Οκτωβρίου 2012.
[14]             ΕΕ L 298 της 26.10.2012.
[15]             ΕΕ L 362 της 31.12.2012.
[16]             ΕΕ … [H2020 RfP].
[17]             ΕΕ L 136 της 31.5.1999, σ. 1.
[18]             ΕΕ L 292 της 15.11.1996, σ. 2.
[19]             ΔΒΔ: Διαχείριση βάσει δραστηριότητας — ΠΒΔ: Προϋπολογισμός
βάσει διαχείρισης.
[20]             Όπως αναφέρεται στο άρθρο 49 παράγραφος 6 στοιχείο α) ή β)
του δημοσιονομικού κανονισμού.
[21]             Αναλυτικές πληροφορίες για τους τρόπους διαχείρισης και
παραπομπές στο δημοσιονομικό κανονισμό διατίθενται στον ιστότοπο BudgWeb: http://www.cc.cec/budg/man/budgmanag/budgmanag_en.html
[22]             Όπως αναφέρει το άρθρο 185 του δημοσιονομικού κανονισμού.
[23]             ΔΠ = Διαχωριζόμενες πιστώσεις / ΜΔΠ = Μη διαχωριζόμενες
πιστώσεις.
[24]             ΕΖΕΣ: Ευρωπαϊκή Ζώνη Ελεύθερων Συναλλαγών.
[25]             Υποψήφιες χώρες και, κατά περίπτωση, εν δυνάμει υποψήφιες
χώρες των Δυτικών Βαλκανίων.
[26]             Το ποσό είναι ενδεικτικό και θα εξαρτηθεί από το τελικό
ποσό της ΓΔ RTD και της ΓΔ cnect
στο πλαίσιο των προαναφερομένων προκλήσεων/ θεμάτων.
[27]             Τεχνική ή/και διοικητική βοήθεια και
δαπάνες υποστήριξης της εφαρμογής προγραμμάτων ή/και δράσεων της ΕΕ (πρώην
γραμμές «BA»), έμμεση έρευνα, άμεση έρευνα.
[28]             ΣΥ = Συμβασιούχος υπάλληλος· ΤΥ = Τοπικός υπάλληλος, ΑΕΕ =
Αποσπασμένος εθνικός εμπειρογνώμονας. ΠΠ = Προσωρινό προσωπικό («Intιrimaire»),
ΝΕΑ = Νεαρός εμπειρογνώμονας σε αντιπροσωπεία («Jeune Expert en Délégation»). 
[29]             Επιμέρους ανώτατο όριο για εξωτερικό προσωπικό από
επιχειρησιακές πιστώσεις (πρώην γραμμές «BA»).